text:
- Ho to Seyyeen Gabade heedi ?
Seyyeen Gababe woni ko e diiwaan Gorgol, 17 kiloomeeteer fuɗnaange Kayhayɗi. Fuɗnaange maggo ko Seyyeen wuro Moolo, to hirnaange ko jeejegol, to hirnaange worgo ko wajjo Boosoya e wajjo Ɓokke, to rewo cooyno-ɗaa haayre Seyyeen, to worgo kadi ko jeejegol, peccitaa kolongal,
- Ho to Seyyeen Gabade heedi ?
Seyyeen Gababe woni ko e diiwaan Gorgol, 17 kiloomeeteer fuɗnaange Kayhayɗi. Fuɗnaange maggo ko Seyyeen wuro Moolo, to hirnaange ko jeejegol, to hirnaange worgo ko wajjo Boosoya e wajjo Ɓokke, to rewo cooyno-ɗaa haayre Seyyeen, to worgo kadi ko jeejegol, peccitaa kolongal, tiindo-ɗaa Awoynaat, Lobbudu Barogal, faade Jiinge Jeeri Tummbere Njaay Saydu Aamadu, gelongal Fuuta konunke leñol. Ko Seyyeen Gababe hoɗi faade jooni tolniima e duuɓi teemedere e capanɗe tati pawɗi, ngo feri ko to wiyetee Gababe.
- Holi wiyeteengo Seyyeen Gababe ?
Seyyeen Gababe e jeejeeli, gural kaaƴe jiimti e mbaalwaaldi, caaɗngol gelooɗe takkotoo baamuule, lewre Sooyubu Jallo e Bah Mammadu Sammba, jamaa baaboo Paate, murtokon cowon galle Muusaa Demmba, tenngu renngu mbeddayel jahjaaɓe, mbedda men sooyataa dogooji, sooyataa dogtooji, sinno kolce dimaaɗi ina ngasoo boyli, tawtnoo boyli ɗii ƴoogaama e Seyyeen, tulle foccooje, lowre Seyyennaaɓe, tule ceene, pattuɗe e badduule.
- Ñalɗi pinal Seyyeen Gababe
Ñalɗi pinal Seyyeen Gababe mbaɗi ko 27 haa 28 siilto (Settaambar), sahnga waktuuji sappo subaka, udditiraa ko Al Quraana, rewnaa heen konngol udditirgol e ɗemngal Pulaar, firaa e Farayse e Arab e Engele, caggal ɗuum Goomu Pinal Seyyeen Gababe jaɓɓorii hoɓɓe ɓee jimol bismaango, nde ɓe njoofni ko doggol rewɓe e worɓe fulɓe naattuɓe e ñaarungal fulɓe timmungal ina ndoondii, ina mbakkii, cinndii, ina mbeelnii geɗe fulɓe ganni.
Ko ndema heedi yeeso, gila jom jammberecoppittooɗo tan haa yettii joom cengelal doɓtoowo ina fukka cammeeje to gerngal, ngaynaaka ari, agaaɓe beyi, baali e nayi ina ndewnii sippooɓe joom en kore en, e sumalleeji ina njonka kosam. Nde ɓe njawti, ko kurtungu rewi e maɓɓe, jombaajo pullo e dammbooɓe ina mbeelnii leeso e ngaflaaje, ina ndoondii loonde, pehel cuuray e siwoo lommbuɗo pittirɗi e geɗe goɗɗe cewɗe jahdooje heen. Ko limtu-ɗen ɗoo koo ko kuutorɗe; fof wejaa e dingiral, holliraa geɗel heen fof nafoore mum holliraa maa sifaa.
Caggal wejo ngoo ko goomu pinal arti waɗi jimol ɓiyngel leydi. Nde ɓe njoofni, mawɗo wuro Seyyeen Gababe heɓi konngol bismii hoɓɓe ɓee fof, manti sukaaɓe ɓee e darnde mum en yiɗde wuurnude pinal e ɗemngal fulɓe. Caggal makko konngi kooti e e bismaaɓe. Ina heen depitee to suudu sarɗiiji hono Bah Siley Aali, meer falnde Ganki, diisneteeɓe ɗiɗo falnde Kahayɗi, diisneteeɓe ɗiɗo falnde Likseyba, hooreejo birigaad sanndarmori Likseyba, nulaaɓe fedde pinal Jewol, naalanke Raasin Jah e wondiiɓe mum (forse tarabkiil) tawi aɓe ngardi e jaaynooɓe ɗiɗo tele e rajo Muritani, woni Ami Saydu Baaraan Bah kam e Nennaa Lih, nulaaɓe rajo Gorgol ɗiɗo ina tawaa kadi; ɓeen ngoni Bah Sammba Haaruuna e Suray Gey haa jooni ina njeyaa e ƴeftuɓe konngi. Hooreejo fedde kawral renndinnde gure jeeɗiɗi Seyyeen Gababe e taariiɗe ɗum kam e mawɗo rewɓe wuro ngoo. Kaaliidu Galo Bah mo wuro Mbaayɓe tawaama addii ballal mum. Nde konngi ɗii njoofi, jime Pulaar keeriiɗe mbaɗaa ko idii nde mawɗo wuro ina udda subaka oo. Hoɓɓe arnooɓe caraa e jippule nder wuro, pooftoyii. Kikiiɗe, caggal takkusaan, yimɓe pottitoyi kadi to dingiral wuro, tawoyi toon agaaɓe heewɓe baali. Ƴaro soomodii e dille booluuji, kelle e gulaali, funndu ruuki, ruuyi.
Nde ƴaro yawti ko goomu pinal Seyyeen Gababe naati waɗi jimol tiitoriingol “Dental”. Ɓe ndewni heen tinndinoore sifotoonde nafoore jaŋde, ɓe uddiri kikiiɗe ɗee jimol “Nimsa”, yimɓe pooftoyii. Jamma huurii e Seyyeen, nde kiraaɗe kirtaa, ɗomɗaaɓe nalankaagu jabbaaji kawritoyi e Raasin Jah kam e “forse tarankiil” to dingiral haa niɓɓel subaka.
Ñalnde 28 ndee, subaka, ko to boowal fuku koyngal yeeɓooɓe kawroyi ngam seedaade pooɗondiral hakkunde sukaaɓe wuro ngoo, ndaarooɓe ina cakkii les murotooɗe ɓuuɓɗe haa pooɗondiral ngal joofiri 1-0. Yeeɓooɓe caakii, naatti galleeji haa kikiiɗe batu ɓeto e kuccam jooɗii hakkunde goomu pinal e wallidiiɓe mum. Teskanɗe e wasiyaaji mbaɗaa. En teskiima e tawaaɓe ñalɗi ɗii jeyaama heen mogiyankooɓe ɗiɗo hono Aadama Jallo e Ruddul kabaaru Kan. Ñalɗi ɗii uddiraa ko hiirde welneree naalankaagal, geewannde e leewannde “Raasin Jah Original” ngal “Pulal” kam e “forse tarankiil”. Gure taariiɗe Seyyeen Gababe ɗee fof, yimɓe mum en nootiima golle ɗee e keewal. Mooɓondiral mawngal waɗaama e wuro ngoo, worɓe, rewɓe, mawɓe e sukaaɓe alaa keddiiɗo haa golle ɗee njoofi.
Roɓindo : Abdul Kadeer Mammadu Aan mo Beelinaaɓe e Maamuudu Demmba Bah lollirɗo Dooro Kudiyel mo Likseyba.


c: text/html

text:
Ñalnde 25 lewru marsa 2020, suka debbo jahroowo e duuɓi 30 laaknaama ɗoo he wuro Nuwaasoot to fotnoo joftude caggal nde ummitii Tiiginte, to nawanoo ngam « liggoyaade » e ɗaɓɓaande « fedde nde wonaa laamu (ONG) ». Kono, balɗe 12 caggal ɗum, sofeer oto potnooɗo artirde mo oo, nde wonde ko oon ɓuri tuumeede, hollitoyi laamu wonde suka oo ko baraaɗo saraaji Tiiginte, etee ko kanko saabii ɗum. Kajjata Umar Soh ko kam woni baraaɗo oo, tawaa ko ina waɗaa « ubboowel ceenel » lootaaka, juulaaka, wirnaaka…
Ko duko duketeengo he nder aduna oo kala gila ko ɓooyi, haa oolel mum yettiima ɗoo e nder leydi men ɗii duuɓi kala, ɗum ƴettii nii mbaadi kesiri potndi wiyeede « warkoyaagu feewde e rewɓe ».
Ñalnde 25 lewru marsa 2020, suka debbo jahroowo e duuɓi 30 laaknaama ɗoo he wuro Nuwaasoot to fotnoo joftude caggal nde ummitii Tiiginte, to o nawanoo ngam « liggoyaade » e ɗaɓɓaande « fedde nde wonaa laamu (ONG) ». Kono, balɗe 12 caggal ɗum, sofeer oto potnooɗo artirde mo oo, nde wonde ko oon ɓuri tuumeede, hollitoyi laamu wonde suka oo ko baraaɗo saraaji Tiiginte, etee ko kanko saabii ɗum. Kajjata Umar Soh ko kam woni baraaɗo oo, tawaa ko ina waɗaa « ubboowel ceenel » lootaaka, juulaaka, wirnaaka, etee ɓuri jooɗtoreede, ko janaaɗo, walla nii mbiyen ndimaagu mum ina teettaa !
Hol barhoore oo ? Ko sofeer oo tan ?
Won ɓe o wondunoo ? Won nelɓe mo ?
Ko waawi heen wonde fof, mbeɗe naamnii on mbele aadee cooraaɗo fittaandu, loowaaɗo hakkille ina waawi defaade fittaandu jambureewu, dawatnoondu yiylaade ko dañi, wuura heen, heɓɓitoo heen jiknaaɓe mum ? Ɗum dee ina haawnii ! Haala kaa joofaani, inan e juuɗe laamu, beeli njowii ko e losko ngo sanndarmori Tiiginte ummanii ngoo.
Ko adii njeñtudi ngooɗoon losko, addani en miijaade mbele laamu kam fotaani e oo sahaa yuurnitaade sariyaaji mum, naatna sariya keeriiɗo, baawɗo huuɓtodinɗe caɗeele ɗe rewɓe kawrata, falanooɓe ɗuum. Ɗuum ina jojji hannde, sabu eɗen nganndi he lewru marse 2013, warngo Pennda Sogo e warngo cukalel dewel goɗngel, inan kedditii tawo e hakkillaaji men, sabu bonannde hannde nde fillii tan koko ɓenni koo. Wiɗtooji pelle daraniiɗe jojjanɗe aadee kollitii, he hitaande 2015, wonde 122 suka debbo njanaama, ndimaagu mum teettaa, heen 108 ko cukalon ndewon tokoson kon ngalaa ɗo keɓi. Hay so tawii nii, he nder renndo sahaaji kala mborosaaji bonɗi ina peeña heen, hono ɗumɗoo kam diwtii aada, maa mbiyaa bonannde mum tolniima hannde ɗo koronawiris tolnanii aduna oo kala.
Ko ɗum waɗi nguu ñabbu ina foti yiylaneede safaara tolniiɗo he bonannde mum, ɗum ina foti jeyeede e haajuuji juɓɓule dowla (Parlama, Gowornama e Ñaawirɗe), hay so tawii anniya men wonaa wagginde ɗe yo ɗe ngartir sariya “wari wartee”, sariya bawɗo ƴetteede kala yo addan waɗooɓe ɗiin bonanndeeji miijtaade kiisgol kuuge padtuɗe ɗum en.
Ina teskaa hannde leefre ñaawirɗe men walla kam fotɓe gaddaade ciinugol kuuge (a wayrat neɗɗo ina wiyee ñaawaama yo dummbe kaaɗdi nguurndam mum tan, haa pottaa e mum he mbedda ina yaha haaju mum). Hol ko saabii ɗum ? Ina jooɗtoraa nguɗu mbiyeteengu hedam-heedaagu, banndam-banndaagu, buuñgol ñaawooɓe, ƴaañorɗe tiiɗɗe (juuɗe juutɗe) koko naati e ñaawirɗe men, saka noon so tawii kulol Alla nattii heewde.
Hare haɓeteende ndee wonaa hare rewɓe tan, ko nde hare kala aadee jiɗɗo nuunɗal, daraniiɗo jojjanɗe aadee. Kono kadi ko hare winndere ndee kala, sabu kala ko memi debbo e jookli aduna oo, ko rewɓe fof memaa, kadi, ko innama aadee hoynaa.
Leydi Muritani ina foti waɗtude e ɗum hakkille tawde wonii ko huunde nde anndanooka ndeen e nder renndooji leƴƴi men kala, ina foti woƴde en, sabu so tawii a wiyat “ damal galle koddiiɗo maa ina tunwi, yo a taw ngal maa ngal ina laaɓi ”.
Maamuudu Haaruuna Joop

robotstxt: allowed

filter: keep


text:
Sooynaaɓe ko ñawu kulɓiniingu, ɓooyngu no feewi. E ngu raaɓa no feewi, e ngu wara. Ñawu nguu ummotoo ko e buubi walla ɓowɗi. Hol no buubi ngaddirta ngu ? Ñawu nguu ardirta ko hono nii : Maandinoore adannde (Maale gadane) : So tawii neɗɗo gonduɗo e sooynaaɓe yaltoyii e nokku mo hidaaki, mbuubu juuroo e jaalte (goppe) ñawɗo sooynaaɓe oo. So mbuubu nguu diwii, ngu juuroo e goɗɗo celluɗo, ngu totta oon ñawu nguu, wona oon raaɓaama.
Sooynaaɓe ko ñawu kulɓiniingu, ɓooyngu no feewi. E ngu raaɓa no feewi, e ngu wara. Ñawu nguu ummotoo ko e buubi walla ɓowɗi. Hol no buubi ngaddirta ngu ? Ñawu nguu ardirta ko hono nii : Maandinoore adannde (Maale gadane) : So tawii neɗɗo gonduɗo e sooynaaɓe yaltoyii e nokku mo hidaaki, mbuubu juuroo e jaalte (goppe) ñawɗo sooynaaɓe oo. So mbuubu nguu diwii, ngu juuroo e goɗɗo celluɗo, ngu totta oon ñawu nguu, wona oon raaɓaama.
Maandinoore ɗiɗmere : Mbuubu walla ɓowngu juuroo e geese njamala, tawa koyɗe ɗee ina moddi jalte ñawɗo sooynaaɓe oo. So tawii huunde e geese o yanii e loonde walla e lahal walla ngennduwel goɗngel, so yimɓe njarii e loonde ndee, walla ñaamii e lahal hee, maa ngennduwel hee tawa lootaaka eɓe mbaawi heɓde ñawu nguu. Yimɓe so ndenndii horde loonde wootere, walla kaas ataaye gooto ina mbaawi raaɓondirde. Kala nokkuyel ngel yimɓe heewɓe ina ndennda, ina waawi wallitde raaɓo ñawu nguu.
Foofaandu hunuko e kine fof ina ndaaɓa. Ko ɗum tagi ender Afrik, ñawbuuli keewɗi ina keɓee heen, tawa ko korsa hakkunde e ɓesngu mum saabii ɗum.
Sooynaaɓe ko ñawu reedu, kono ngu nanngata ko e heeñere. Sooynaaɓe so ina nannga neɗɗo, adortoo ko paawngal, caggal ɗum ƴiiƴam heeñere ñawɗo oo wayloto, waya no haako ñebbe nii. Gonduɗo e sooynaaɓe ñaamataa liɗɗi e lamɗam e suukara e nebam. So neɗɗo ñawii, moƴƴaani o ñaamda e yimɓe : ndiyam mum e ñamri mum fof yo won bannge. E sahaa koloñaal en so neɗɗo ñawii sooynaaɓe, nawetee ko ladde. Hay so omo safree ko toon o safretee to wiyetee basariye. O waɗanee toon caalel makko. Ndeen noon hay gooto e koreeji makko yettotaako mo, so wonaa safrooɓe ɓee. Kono jooni ɗum alaa e nder men, nde tawnoo eɗen keewi korsa e nder koye men. Ko ɗum tagi en ceertataa heen. Paawngal sooynaɓe fuɗɗortoo ko hoore muusoore, no paawle jontinooje nii. Daande joom mum wona e muusde, ɓalndu mum wona e wulde, joom mum wona e tuutde,nguleeki telloo e nder reedu hee, ndu wona e muusde. Joom mum sikka ko reedu nduu muusata, tawa noon ko heeñere ndee muusata, tawa o anndaa. Ƴiiƴam ɓalndu nduu wayloo, ɗam natta jogaade mbaadi mum adan, ɗam natta jogaade doole, ɗam oolɗa. Gite joom mum mbaklitoo, o natta yiɗde hay ndiga, wonaa ñaamde, wonaa njaram, hay huunde o yiɗaa heen, hake balɗe ɗiɗi haa tati.
Safaara sooynaɓe
So anndaama ñawɗo oo wondi ko e sooynaɓe, o yiylantee ko ɗaɗi ɓawwaawi, so ene yaha nawortu ɓoccoonde, ko ɗum woni njeenaari ndii, hade ɗaɗi ɗii aseede. Leydi ndii asete, caggal ɗum ɗaɗi ɗii taƴee.
Hol no ɗaɗi ɗii peewnirtee ? So ɗaɗi ɗii taƴaama, guri gonɗi dow ɗii keefee haa heddoo ñamri ndii tan, joom mum hoota,. To wuro too ñamri ndii loppee e wowru haa ɗigga, liiree e naange haa yoora e ñalawma hee, seɗee haa ɗaata, conndi ndii woni leɗki (lekki) safaara sooynaɓe. Seeɗa e conndi hee jubbetee, waɗee e ndiyam, fasnee haa fasa,so ɓenndii dirtee, joɗɗiinee haa ɓuuɓa, siiwtee, ina yardee hono nii :
– So tawii ko cukalel ngel hitaande haa duuɓi tati, ngel hokketee heen ko tolno feccere kaas ataaye. So njuumri ina jogaa, kuddu tokooso njuumri ina waawi ɓeydeede heen. Cukalel ngel yara heen subaka e kikiiɗe fof feccere kaas; alaa e sago ngel yara fof hay sinno ngel forsete (waawnete); nde ngel yari safaara oo fof, fotde hojomaaji joy so pawiima heen tan ngel tuutat fof haa laaɓa.
– So tawii ko cukalel ngel duuɓi tati ha jeegom, ko kaas ataaye memlinɗo : kudduuji ɗiɗi njuumri jiiɓdee heen so ina woodi.
– So tawii ko mawɗo, ko koppu maa kaas kafe keewɗo, waɗdee heen kudduuji ɗiɗi njuumri so ina woodi. Joom mum yara haa laaɓa.
Safaara goɗɗo potɗo yahdude e ɗaɗi bawwaami ko ko lekki keeleeli jjeri walla ɗaɗi mum. So ɗum alaa ko ɗaɗi jammi maa aljannaawi, maa morwaali walla balummbi, walla capatoowi. Ɗaɗi keeleeli walla ɗaɗi jammi ko nii peewnirtee : Leydi asete, ɗaɗi ɗii taƴee, guri dow ɗii keefee haa heddoo ñamri ndii. Caggal ɗum ɗi peccee, ɗi taƴee haa ɗi ndaɓɓiɗa fotde santimeeteruuji joy. So ɗum ɓennii pecce ɗee mbaɗee kaɓɓon, jeegom fof kaɓɓidee, mooftee. Kala nde neɗɗo sokli heen, ina waawi ittude kaɓɓe ɗiɗi, waɗa e ndiyam, fasna haa fasa, ɗaccira noon. Nde ñawɗo oo sokli ñaamde heen fof, o ittanee e ndiyam hee ko ina haara mo tawa heddetaake, o defanee, o ñaama subaka e kikiiɗe tawa noon ko conndi gawri tan. Nde ñawɗo oo sokli yarde fofo ittanee kadi e ndiyam hee. Kala ko omo ñaama walla omo yara ko e ndiyam hee ittetee, o yara. O yarataa ngoɗɗam fes. Leɗki kii so sabbitii ndiyam ɗam rufete. Leɗki kii ubbee, kaɓɓe goɗɗe ƴettee, pasnee hono adan nii. So neɗɗo dañaani leɗɗe cifaaɗe dow ɗee fof ina waawi ƴeewde ɓiɗɓe lekki tabanaawi ɗiɗi, o hoɓoo ɗe, o waɗda heen gerte koɓaaɗe, o ƴakka haa laaɓa. Ɗoon e hojomaaji joy o tuutat haa laaɓa. So o tuutii haa laaɓi o ƴeewa ɗaɗi pappaaye walla baramlefi mum, ko dañaa heen fof loppete haa ɗigga, fasnee, huutoree no wi’raa dow nii.
Ittaa ko e deftere safaruuji fulɓe nde ceerno Demmba Paate Caam wallifii e dow ballal Aamadu Umar Jah mo Duɗal Ɗemɗe Ngenndiije Muritani.
E Kuɗol Muusaa Mammadu lollirɗo Coftuɗo Bah to Jeybaaba wuro Dooro.


text:
Gila he lewru Yarkomaa 2019, RFI (Radio France Internationl) fuɗɗiima waɗde jeewte Pulaar/Fulfulde, kadi gila ndeen ɓe podiino wonnde ma ɓe ɓeydu yaajnude jeewte maɓɓe he ɗemngal Fulfulde. Hannde 14 lewru Jolal 2020 ɓe puɗɗiima jeewte kese he ɗemngal Fulfulde, ene jeyaa heen, caaktugol kabaruuji he Fulfulde lawbi nay ñalawma kala. Ko Pulaar woni ɗemngal sappo e jeegoɓal (16ɓl) kaalteengal he RFI.
jokku taro
Like this:
Like Loading...
Lagos, Ngeria, Alhajji Muhammad Bammbaaɗo, hooreejo (Sarkin) Fulɓe diiwal Lagos, kadi gardiiɗo Fedde Hooreeɓe Fulɓe Hiirnaange-worgo Nigeria, ardiima uddital wejo defte Pulaar/Fulfulde ñalnde 15 Dewo, Jolal 2020 to wuro Lagos. O feeñinii kulhuli makko he wonnde ɗemngal Pulaar/Fulfulde woni ko e maayrude seeɗa-seeɗa, kono o fodii wonnde ma o daro he no ngal wuurdi.
jokku taro
Like this:
Like Loading...
Ñalnde 26, Seeɗto (Avril) 2020, Fuuta Tooro waasi gooto e ɓiyɓe mum korsinnooɗo ngenndi mum, ɓaleeɓe Muritaninaaɓe ne kay mbaasii harbiyanke ndimaagu, baɗɗo cagataagal mum fof he haɓaneede potal e ndimaagu he leydi mum, kono ɗemngal Pulaar e Pulaaryankooɓe aduna kala njahraama yimiyanke mum en ŋana binnduɗo hakke 200 yimre pulaar tawa yoga heen ene fiilaa e leppi ɗi o waɗatnoo ngam hirjinnde e finndin’de.
Jokku taro
Like this:
Like Loading...
Ko he nduu ɗoo lewru, ñalnde 11 Korse (Juin) 2021 waɗata duuɓi sappo e go’o ko Mammadu Sammba Joop, ɓurnooɗo lollirde Murtuɗo walla Baaba Leñol, hooti saare ngoonga. O yahii kono o naworaani ñamaande leñol Fulɓe kono Fulɓe kam ene njoganiimo tawo ñamaande. Murtuɗo rokkiino nguurndam mum fof leñol Fulɓe e ɗemngal Pulaar. O hirjinii Fulɓe he winndude, janngude e janngin’de ɗemngal Pulaar.
Jokku taro
Like this:
Like Loading...
Caggal nde deftere Porofesoor Abuubakri Muusa Lam, Fulɓe Gila Heli e Yooyo Haa Fuuta Tooro, yalti, en mbaɗiino winndannde he lowre men http://www.pulaaronline.com, nde tiitoonde mum wonnoo ko: Ko addi Pesooɗe he Binndol Pulaar? Hono no yimɓe heewɓe, he ngaan saanga, en kucciniino feloore he kuwtorogol pesooɗe he binndi makko he dow luutndare ko nanondiraa he kuule mbinndiin Pulaar. Sikke alaa he oon tuma en naniino omo jaaboo kala felatnooɓe mo he binndanɗe he ɗemngal Farayse nder Jamaa-Tabital Pulaaku.
jokku taro
Like this:
Like Loading...
Fulɓe Gila Heli e Yooyo Haa Fuuta Tooro, ko tiitoonde deftere Porofosoor Abubakri Muusa Lam mo Duɗal Jaaɓihaaɗtirde Seek Anta Joop Dakaar, wallifii yaltunde ko ɓooyaani. Ko kayre woni deftere makko tataɓere winndaande e ɗemngal Pulaar.Eɗen nganndi o mo wallifii defte keewɗe e ɗemngal Farayse tawa kadi koko yowitii e daartol Fulɓe e iwdi mum en.
jokku taro
Like this:
Like Loading...


text:
Joe BIDEN fuɗɗorii juurngal makko aranal ngal EROP
Saakitaama ñannde :
Hooreejo leydi USA arii hannde e alarba 9 lewru 6ɓuru Erop, golligal USA e e ngal duugal kinngal ko huunde hittunde e makko.
Ko juurngal makko aral ngal o waɗi yaasi Amerik gila o laami. Ɗum ɗoo ko seedee hitteendi Erop e gite makko e hoolaare nde faalaa aawude hakkunde maɓɓe. E nder ngal ɗannal makko, o yiitiday e heewɓe e golliddiɓee leydi makko ndin, No jeyaa e ko ɓuraa habbeede e maggal, yiidugol mo e hooreejo Ruuriya on.
" Faandaare ngal juurngal ko yo Amerik hawtindir denndaangal demokarat'en e nder aduna fow. Ngal ɗanngal ko googingol daarnde Amerik hesere nden e hella wallondiraaɓe mum" Ko ɗum woni e winnde makko yaltunde e jaaynde Washington Post. Oo koɗo keso nduu suudu dareeru, seeraali no haala fittitoo wonnde Amerik artii.
Caggal duuɓi nayi ɗi D.Trump, loñi leydi sera, himo faalaa yo Amerik hettitu nokku maɓɓe on e nder huuwondire haku-leyɗeeje ɗen.


text:
Koddigal hakkunde debbo dewlaaɗo e esiraaɗo makko debbo
Saakitaama ñannde :
Toɓɓere men hannde no haala ko fati e koddikal hakkunde debbo desaaɗo (dewlaaɗo) e esiraawo makko debbo. Eɗen ɓismoo e yewtere nden Mariyama WOON. Ko senegalnaajo baajotooɗo ɓesngu(coach de vie) gardiiɗo suudu "Action Impulsion Coaching". Holko saabi nanaandiral heewaaka dañeede hakkunde ɓee ɗiɗo? Holno debbo desaaɗo e esiraaɗo mum kaani waɗude haa paamondira? Koɗo men na jaabo ɗee namne . Ngam yuɓɓinde yewtere ndee Mariyamu MUUMINI waɗanii en jantore to Kamerun. E yettan ji'anɗe ɗe heɗotooɓe taskaram kaa acci e dow tonngoode WhatsApp


text:
Rewɓe jaaydeyankooɓe toñaaɓe, hulbinaaɓe walla cukkaaɓe e dow mejaaji renndo sabu golleeji maɓɓe
Saakitaama ñannde : Hesɗintinaama ñannde :
Tedduɓe keɗiiɓe RFI Fulfulde, on njaaraama, bismilla mon e yewtere men Dinngiral Rewɓe dow rfi Fulfulde.Yewtere ndee toɓɓere ana haaala fii rewɓe jaaydeyankooɓe toñaaɓe, hulbinaaɓe e mejaaji renndo sabu golleeji maɓɓe. Hole tiiɗɗalaaji ɗi ɓe ngonndi ? Holko saabi ɓee rewɓe ana fanki ɓe haalataa bone ɗe ngaɗeete ?E taskaram kaa, eɗen tawdaa e e jaaydeyanke gooto jeeyaɗo Senegal heɓuɗo caɗeele e gollal makko faa woppi jaaydeyankaagal. Afsatu Bokum Burkinaajo wonɗo e haɓude kulɓine e cukke waɗooje e nokku golle ñannde fuu. Usmaan Koyta annditini tiiɗallaaji ɗi o heɓi e nder jewte yowiti e fammingol renndo ngoo.Amadu Wuuri BARI cukko ardiiɗo walde jaaydeyankooɓe gollanooɓe hoore mum'en woni koɗo men hannde e yewtere ndee.Ɗun woni toɓɓe mawɗe yewtere ndee. Bismila, mon e heɗagol kaa taskaram.


text:
Hol ko addi oo fitina ? Jeyi ndee finnere ko caɗeele kuuraa. Ko ina wona dumunna, gila kawgel fuku winndere ɓenni, Ndakaaru e won e nokkuuji Senegaal ndonkii heɓirde kuraa no haanirta nii, ko ina yaha tan, ina arta ; won ɓe keɓataa kuraa hay waktuuji 5 e ñalawma.
Seppooji keewɗi njuɓɓinaama. Jeyli kuɓɓaama e mbeddaaji, kaaƴe mberlaama, waɗii pelɓondire muusɗe haa woodi maayɗo heen (Abdullaay Wad Yinngu). Ñootooɓe Cees ndenndinii fotde 1 500 faktiir kuuraa, mbiyi njoɓaani ! Ko ɗum waɗi yimɓe fof ndillii. Suudu Sarɗi noddii batu keñoraangu ngam yeewtude heen e naamnaade guwarnama laɓɓitinooje ; ko ñalnde talaata 20 sulyee wonnoo. Depiteeji ɗii kala kaalii, ñiŋii laamu ngu. Wonande Sammba Juulde Caam, guwarnama oo kala fotnoo ko woppude golle, sibu laaɓii golle mum njuumtaani. Ko noon wonande partiiji luulndo ngo. APR, hono parti Makki Sal wiyi « seppooji baɗooji e nder leydi ndi no diidorinoo kollitii wonde Senegalnaaɓe muñtorii. APR ina wondi e maɓɓe e ɗuum… ».
Ko noon kadi wonande Parti Sosiyaalist : « Min njaɓataa Abdullaay Wad e guwarnama mum mbonna nguurndam ɓesngu Senegaal, sibu ŋakkeende kuuraa ». Ko haala Aysata Taal to Podoor « haa mande ? ».
So Alla, nguurndam hannde aamnotaako gaa gaa kuuraa. Ko hono no Moor Gey koɗɗo to Mbakke wiyri nii tan : « Ko min aanɓe. Jamma, nder cuuɗi waalotaako, ina wuli no feewi. Minen fof min njaltat boowal, min njeewta haa weetndoogo, so kuuraa artii min ɗaanoyoo».
Coodguuli won e geɗe nguura kadi ɓeydiima, sibu mooftugol majje saɗtii: « hannde, ko ñalnde kala yimɓe nduggoyta liɗɗi e legim e teewu sibu firgooji marsataa ».
Hay nokkuuji ɗo kuuraa woodi ɗo tinii ɗum. Yeru to Kuungel (340 kiloo fuɗnaange Ndakaaru). Usmaan Ngom ko toon hoɗi. O wiyi «Ɗo, amin njogii masiŋ amen kuraa keeriiɗo. Kono joom suudu am wiyii kam wonde coodgu liɗɗi ɓeydiima, ko jaratnoo 400 F seefaa, jarata hannde ko 800 F seefaa. Addi ɗum ko otooji gaddooji liɗɗi ɗi nattii dañde galaas e laawol he … ».
Faggudu leydi loriima no feewi e ɗii kuppiraaji kuuraa, sibu, ko idii fof ko fitiram golle en natti gollaade, ɗum noon roŋkude no nguurdi. Yeru haala ooɗoo ñootoowo to Cees : « Min ndonkii gollaade sabu kuraa alaa. Ñooti fof nana njooɗii, min mbaawaa huuɓnude podooje amen. Min keɓata kuraa ko waktuuji tati fat ñalawma ! Min ndonkii gollaade. Ɗum joofataa».
Hay gollotooɓe e poosto ndaɗaani e batte majjum. «Arɓe yaltinde kaalis nelde so ngarii, tawata ko kuraa alaa. Alaa e sago ɓe pada haa kuuraa arta, ordinateeruuji kuɓɓee, ɓe mbaawa yoɓeede. Nde tawnoo ina leela artude, ɓe mbaɗtata guut maɓɓe fof ko e gollotooɓe poosto ».
BAB


text:
Mi artii ngam etaade riiwtude sikki-sakka fii diine men.
Ina woodi ɓe njaɓaani diine men.
Ina waɗi añɓe diine men.
Ndekete won winnduɓe defte ngam hoynande en diine men.
Mi tinaani, mi maataani haa njiymi ɓesngu leñol am ina ngoɗɗoo diine men.
Diine ceniiɗo oo ko mo men.
Ko diine tedduɗo woni mo men.
Ko woni diine?
Diine ko ɗii firooji tati jogii:
1) Diine ko gooŋɗinde wonnde won cemmbolinɗo semmbe jawtuɗe kattanɗe neɗɗaŋke, tammbiiɗo, maa nii goodnuɗo nguurndam he dow leydi. Ko oon ñeeñƴuɗo, cemmbolinɗo, toowɗo, ceniiɗo woni mo mbiyaten Geno.
2) Woni diine ko rewde, dooftaade, haaɗde he yamiroore oon Geno.
3) Won diine ko rewde. So mi wiyii rewde noon, maa hakkillaaji eto naamndaade ko rewatee koo kam ko woni. So taroowo ɗesii naamndaade, yoo binnduɗo ɗes jaabaade. Waɗde, mi jaaboo. Rewde ndee ko e fannuuji 2 darii:
1) Rewde Geno
2) Rewde tagoore Geno. Yeru: naange, lewru, koode, leɗɗe cehaaɗe, kulle, neɗɗo, kaaƴe,… ekn haa heewi.
Hol no foti diineeji ngoodi he aduna hee?
Ɓaawo nde tuugni-ɗen he lowre wikipeedi’a (wikipedia), ina woodi ko ina abboo he 4200 diine he nder aduna hee.
Caggal nde en nganndii ko woni diine, etoɗen anndude mbele diine kam ko huunde nde neɗɗaŋke miijii tan walla diine immorii en ko to Geno.
E tuugnaade e diineeji Alliyankooji ɗii fof, diine ko to Geno immorii en. Ina gasa wonde, neɗɗo saloo jaɓde tuugnorɗe ɗee; waɗde, mi huutoroo hakkille ngam jaabaade.
So tawiino ko neɗɗaŋke fenti diine, hol ko saabii omo fawa e hoore makko ko o aamanta e ko o horsinaani? Yeru: juulde, hoorde, askude..ekn he geɗe ɗe neɗɗo ɓuraani yiɗde waɗde. So tawiino ko neɗɗaŋke miijii, yuɓɓini, sañi diine hol ko haɗimo weeɓnude ɗum haa weeɓa? Aan jedduɗo, mi rokkiima ɗeen naamnde ɗiɗi ngam njaaboɗaa.
Geno tagii kala huunde; O tagi neɗɗo, leydi O ardini ɗum.
Geno feewnii kala huunde; O tagi neɗɗo, hakkille O yeɗi ɗum.
Geno yuɓɓinii tago kala huunde; O tagi neɗɗo, yamiroore O rokki ɗum.
Diine Joomiraaɗo ko gooto. Oon diine noon, ko ɗowirde wonande Aadama e ɓiɓɓe mum. Kala ko yuɓɓinaa ina foti jogaade ɗowirdi no ɗum huutortee. Yeru: so mi tottaama laana ndiwoowa (avion/airplane) mi wiyaama yo mi dognu ɗum tawo mi ekkinaaka, mi jannginaaka ɗowirdi laana kaa no dognirtee, mbate maa mi hattan dognude laana kaa?
Waɗde en paamii huunde fof ko maa jogoo ɗowirdi nde ɗum waawa yahde no ɗum foti yahrude nii.
Neɗɗaŋke he jaati mum ko woŋki. Ko woŋki kii waɗaa he ɓalndu nduu, ɓalndu nduu tottaa ɗowirdi; ndiin ɗowirdi woni diine mo Geno yeɗi en oo. Ko e diine oo neɗɗaŋke rewata haa waawa ɗowde ɓanndu mum he peewal. Mi siftina kadi, diine oo ko gooto. Ko neɗɗaŋke e fuuyre mum wayli diine oo. Neɗɗaŋke e ɗaayre mum bonni diine oo. Ko ɗum waɗi Geno nelde he kala leñol Nelaaɗo ngam finndinde hakkillaaji ɗaaniiɗi ngam ɗi nduttoo he Geno. Ɗi paama Geno, ɗi ngannda ɗi tagiraaka mehre, ɗi njananee ko ɗowirdi ndi Geno yuɓɓini ndii laatnata peewal majji… Ina jokki.
E kuɗol: Mohammed Jallo


text:
Diftagol Oliwiye Dibuwa, mottondiral ballal waɗii Paris e Bamako
Saakitaama ñannde :
Timmii lebbi ɗiɗi hannde, gila oo jaayndeyankoojo faransinaajo ciwlaa to rewo ( nano) Mali. Himo yahunoo waɗugol jantoore Gawo, tawi himo habbinoo maakodude ( yewtidude) kanko e tawaaɗo e dental inndeteengal, Ngoomu Wallooɓe Lislaamu e Julɓe. Ko humondirɓe Alqa'ida e nder Magreb. Gila ɗum, o ɓanngii e nder mbodo ( widiyo), o sifii e nder maggo wonnde ko ngal dental ciwlii mo. Ɗum timmii hannde lebbi ɗiɗi gila o nangaa. Ko ɗum waɗi haa RFI no tottata konngol, hiɓɓiiɓe mo hannde, jortagol wonnde Oliwiye nanay ɓe.


text:
Lulnde karallaagal jaŋde
Ñalnde aset 12 colte (feebariyee) 2022, jokkorde pelle pinal yuɓɓinii gollordu (lulnde) ngam lelnude laabi njanngiin e feewnude kaɓirɗe jaŋde wonande ɓe kaalataa ɗemngal jannginteengal ngal. Pelle ɗee ɓurnoo dartoraade ko jannginde...
Bayyinaango faatungo e eɓɓaande sariya kuccam jaŋde
He nder keblugol eɓɓaande sariya kuccam Tippudi Nehdi e Jaŋde (TNJ), Jokkorde pelle pinal ngenndiije (FƁPM, AMPLCS, APROLAWO) jooɗodiima, ñalnde alkamiisa 10 mars 2022, e Jaagorgal Jaŋde kalfinaangal mbayliigu TNJ e tawtoreede...
Maayde woyaani Njaay Saydu Yero
Ñalnde jamma 18, jofnde 19 lewru siilo 2022 wonanii en bettere mawnde, muusnde, wonanii en sunaare nde alaa ɗo haaɗi so nande en ko en tijjanooki, en njooɗtoraaki so saŋkaare tokara men,...
Kawgel afirikiyankeewel ”CAN 2022”
Jolal kawtal pattamlamal fuku koyɗe baɗtungal 33, gasii ñalnde 06 lewru feebiriyee 2022. Ko ngenndi Senegaal nawi raay yeeso Ejipt (Misra), ɓaawo kuulal ceerndowal faw-pettaa (seerii penaltii) : 0-0, Senegaal loggi 4, Egipt...
Riisi-Ikren walla Riisi-OTAN ?
Wolde mawnde ummiima hakkunde Riisi, bannge, e leyɗe Hirnaange (Orop e Dental Dowlaaji Amerik), bannge goɗɗo oo. Njaafo-ɗee, ko hakkunde leydi ine wiyee Ikren e Riisi. Ikren ko leydi ɓiliinde hakkunde Riisi e leyɗe...
2021 : “Jolooji” karallaagal ɓooyooji
He lebbi 18 jawtuɗi ɗii, geɗe keewɗe, ɗe njaakoranooka, njolii to bannge karallaagal. Won heen ngardi ko e soklaaji Covid-19, ko heen njahdata, won heen noon ko keddotooɗi, duumotooɗi, ɓeydotooɗi nii ƴelliteede....
KAALDEN GOONGA, alaa to yahnoo, artii ɗo wonnoo !
Nde min ngoni sukaaɓe, ene woodnoo e fedde amen, gooto mo nganndu-ɗaa, ko kañum waawi yimɓe ɓee fof. Kala ko o yiɗi, ko ɗuum waɗetee. Alla e makko huleede, gooto e amen...
Mali, Cedeao, e yeeytooɓe daranaade ɓesngu hesɓe
« Delenda Carthago » ! Ine jangtee wonde biyeteeɗo Caton ɓooyɗo, he nder woldeeji njoftiigu hakkunde Room e Kartaas, seeraani e wiyde, ko Senaa waawi wiyde fof, « alaa e sago Kartaas bonnee tan ».
Fonndu ine metti fotndaade he baɗal
Fonndu ine metti fotndaade Fonndu e naanaango walla naangaango hurmbitii ñalnde mawnde (aljumaa) 28 siilo (saawiyee) 2022 jumaa mum ɗiɗaɓo. Almaami raatib nduun Suudu Alla wiyetee ko Ceerno Mohammadu Alhasan Juuli Soh....
Sammba Gata Bah, salndu Pulaar, yanii
So Catal Kayhayɗi haalaama alaa e sago nginnaa Sammba Gata Bah, sibu nguurndam makko fof o waɗi ɗum ko e daranaade ɗemɗe, haa teeŋti e ɗemngal Pulaar, ngam faamde mo tigi rigi...
Kaalden Goonga,ƴoƴre mehre janngataa ɓataake
Pulaar ene wiya « ƴoƴe mehe njanngataa ɓataake ». Sinno dawrugol ko sippiro wonnoo, mi wiya « dawriyankooɓe men liɓaama mbeeyngu, ngu alaa guli ». Ellee liɓaaɓe e ndoondi, yiɗnooɓe fiɗɗaade gila ñaawooɓe ngaraani, kisa hawri...
Ñalɗi pinal Taaga, 3 haa 5 siilo (saawiyee) 2022
Darorɗe hitaande hesere ndee, 2022, ñalɗi 3, 4 e 5 lewru Siilo (saawiyee), wonnoo ñalɗi pinal wuro Taaga-e-Lemtuuna. Wuro Taaga lommbii ko hakkunde Dawu e Magaama, hedde 90 kiloomeeteer wuro Kayhayɗi, nder...


text:
2
Fii Ɲembingol Iisaa e nder Yankinaare makko nden
1 Nde tawnoo on heɓii wakkilineede sabu Iisaa Almasiihu on, e dankeede e nder giggol, e mbeldigal, e yurmeende, e jokkere enɗan e nder Ruuhu Allaahu on, 2 timminiree weltaare an nden heɓugol miijo wooto, e nder giggol gootol e fondo wooto e anniyee gooto. 3 Wota on warru huunde haasidi maa manti mehi, kono e nder yankinaare jogoron heddiiɓe ɓen wa ɓurɓe on. 4 Ɗoo e yo mo kala e mon wattan yiila e fii ko nafata ɗun kon, wattanee yiila e ko nafata ɓeya kon kadi. 5 Waɗon e mon miijo wonnoongo e Iisaa Almasiihu on ngon:
6 Ɗun ko on mo mbaadi mun woni ndi Alla,
kono o haɓɓitaaki fotugol e Alla,
7 kono o tippini hoore makko,
o ƴetti mbaadi maccuɗo
e hoore nandintinagol e neɗɗanke.
Ɓawto tawdegol e noone neɗɗanke,
8 o jippini hoore makko,
o ɗoftii haa e mayde,
hay maayugol e *leggal altindiraangal.
9 Ko ɗun waɗi si Alla towni mo
ka ɓuri toowude ton,
o yeɗi mo innde ɓurnde mawnude inɗe ɗen fow,
10 fii kala ko tagaa
ko woni ka kammuuli e ka hoore leydi e ka nder leydi
yo jicco e innde Iisaa,
11 e yo kala ɗenngal qirrito
wonde Iisaa Almasiihu on ko Joomiraaɗo
ka mangu Alla Baabaajo on.
Fii Wa'ugol wa Koode
12 Jooni non, yo yiɓɓe an, nde tawnoo hiɗon duumi e ɗoftaare, golliree kisiyee mon on e nder kulol e teddungal, hara hinaa e yeeso an tun, kono yo ɓurtu e ɓaawo an. 13 Ko fii ko Alla woni waɗude e mon faale on e huuwingol on ko yaadi e eɓɓoore makko moƴƴere nden.
14 Waɗiree fow e ɓaawo dukugol e yeddondiro, 15 fii no laatoron laaɓuɓe ɓe felnaaki, e no woniron fayɓe Alla ɓe felnaaki e hakkunde nguu jamaanu bonngu ɓoyliingu, ngu jalbirɗon e hakkunde mun wa kooɗe e oo aduna, 16 jogiiɓe daaluyee ngurndan ɗan. Ɗun, on wonanoyay lan ɓe mi mantorta ɲande ardu *Almasiihu on, ɗun haray wonanii lan seedee ko mi jindi kon e ko mi tampi kon wonaali meere.
17 Hay si tawii mi wonay sadaka hibbanteeɗo Joomiraaɗo on fii timmingol sadaka mon on e kurkagol mon ngol immorde e gomɗinal mon ngal, haray miɗo weltii, miɗo weltodi kadi e mon on fow. 18 Onon kadi weltoree wano non, weltodon e an!
Fii Timotee e Epafruuditu
19 Miɗo tanƴinori Iisaa Joomi on nelugol Timotee haa e mon ko neeɓaa, fii no mi wakkilora min tigi sabu ɗin kibaaruuji ɗi mi heɓirta on. 20 Ko fii hay gooto aaniranaa on wa an si hinaa kanko Timotee. 21 Ko fii fow ko nafa mun on woni ɗaɓɓude, hinaa nafa wonɗo e Iisaa Almasiihu on. 22 Kono hiɗon andi ko honno Timotee ɓanginiri fii mun, e no men gollidiri fii Kibaaru Moƴƴo on, wa paykun wonkun moggo ben mun. 23 Awa, miɗo tanƴinii nelugol mo haa e mon, nde mi humpitii ko laaɓi fii ko heɓoytammi kon woo. 24 Awa kadi miɗo hoolori Joomiraaɗo on, wonde min tigi mi yahay ko neeɓaa.
25 Miɗo tanƴinii no moƴƴi ka mi nelta e mon oo musiɗɗo an, wondiɗɗo an e golle e tippiro, wi'eteeɗo Epafruuditu, mo nelunoɗon e an, jonnorɗon piiji ɗi mi handi. 26 Himo wulɗaa on fota, on fow, awa kadi himo aani fota fii ko humpitiɗon fii nawnaare makko nden kon. 27 Ko goonga, o nawnuno haa moggo mayde, kono Alla yurmaa mo, hinaa kanko tun non o yurmaa, kono min men, fii wota mi heɓu sokola e hoore sokola. 28 Awa mi neltanii on mo e hoore hawjere tiiɗunde fii yo on weltor yi'ugol mo, e no min kadi sokola an on ɗuytora. 29 Jaɓɓee mo e innde Joomiraaɗo on, wondude e weltaare timmunde, teddinon kadi sifa ɓen yimɓe. 30 Ko fii, ko sabu golle Almasiihu on o eppirnoo mayde, fewndo o weeɓitunoo ngurndan makko ɗan, fii gollangol lan golle ɗe onon tigi on waawaano.


text:
Jaɓɓorgo Pese Pulaar
Pesol: pulaar
Ñalawma deftere Al-Quraan he Pulaar
Ñalnde 12 suwee (korse) 2021, e dow gardagol hooreejo Fedde Ɓamtaare Pulaar he Muritani hono Bookara Aamadu Bah, lappol ummoraade Nuwaasoot tawtoraama...
Goomu sarɗooɓe : Naamne tati feewde e Kajjata Maalik Jallo, hooreejo...
Fooyre Ɓamtaare (FƁ) : Sokna Kajjata Maalik, aɗa waawi haalande min maanaa Goomu depiteeji ngam ƴellitaare ɗemɗe ngenndiije ngu cos-ɗon he nder...
Duɗal Pulaar Kesal he nder Kayhayɗi
Leydi ndemeteendi, moƴƴinoori ndema, ndemeteendi hitaande kala haa heewa moƴƴa, coñateendi seeɗa…… Hol to ndiin leydi woni ? Ndi...
Ko mi ɗemngal…
Ko mi baawal mahowal renndo, ko miin reeni jotondire, moopti kawre, suuɗi gannde. Ko miin tami pinal, ko...
Kuutoragol ɗemɗe ngenndiije nder Suudu sarɗi
Jokkorde pelle pine Pulaar, Sooninke e Wolof hono Fedde Ɓamtaare Pulaar e Muritani (FƁPM), Fedde muritaninaare Ɓamtaare Ɗemngal e Pinal Sooninke (AMPLCS),...
Kawraaɗe joɗnde mooɓondiral 7ɓiire
Ina aadoraa, kala nde mooɓondiral jooɗii, waɗde kawraaɗe ngam rokkude miijo heeriingo e geɗe maantinɗe e nguurndam leydi ndii. Ngolɗoo laawol kadi mooɓondiral...
Kaalden Goonga : Holi ko mbiyaten jiɗɗo leñol
Winndannde men hannde yowitii ko e “ holi ko mbiyaten jiɗɗo leñol ”. Sikke alaa, leñol ene heɓtiniree geɗe keewɗe, kono ɓurngal teeŋtude ngal kam ko...
Ñalnde 17 marse 2019, pelle pine teeŋtinii jaŋde ɗemɗe muuynaaɗe
Ñalnde alet 17 mars 2019, pelle pine 3, hono Fedde Ɓamtaare Pulaar e Muritani, Fedde Ɓamtaare Ɗemngal Wolof e Fedde Ɓamtaare pinal...
Google e Wikipedia : Hol ko haɗi fulɓe winndude ?
Google jeyaa hannde ko kuutorɗe Enternet ɓurɗe mawnude. Leƴƴi keewɗi ina pooɗanoo yo ɗemɗe mum en naat e mum. Wikipedia (Wikipejaa) ne ko...
KAALDEN GOONGA : Dimo dee ko kaaloowo konngol, gollal laatoo
Ko adii hitaande 1979 ƴiiwoonde jam-yamre feŋiino e nder nganndi Muritani. Ɗamaawu heewi, yaakaare mawni. Tinaaka maataaka, haa kenal mbooy wutti nde ɗaminanooka, nde...
12Page 1 of 2


text:
Ko noon wonande Rooso e Tintaan e Sheggaar. Jooni ko ñawbuuli ndooki. E nder wuro Nuwaasoot ɗum hawri ko e niɓɓere, sibu ko ina wona jooni lewru e ko fawi, ñalnde fof ko kuppiir kuuraa : kaɓirɗe keewɗe mbonii : teleeji, firigooji … Ɗum jiydaa e rasiyoŋaaji ñolɗi mbeddaa jinnde. Hannde hay gooto mooftataa hay dara e filsideer.
Heddii ko alaa ballal maantinngal ummingal e laamu yiyaa, alaa haala deeƴnoowo ɓerɗe haalaa. Ko ɗum waɗi yoga e yimɓe puɗɗiima nimsude suɓngo mum en. Haala ina weeɓi, saɗi ko golle !
Toɓooli kuftodinɗi
Nuwaasoot walla Muritani keeroraaki ɗii toɓooli ɓurtuɗi. Afrik hirnaange no diidorinoo daɗaani heen. Biro Fedde Ngenndiije toppitiiɗo ko fayti e geɗe aadee, gonɗo to Ndakaaru limii 187 maayɗo e fotde 635 273 boniraaɓe. Leyɗe ɓurɗe maayreede (ina heen ɓe manaango yani) ko Siyeraa Leyon (103), Ganaa (24), Mali(20), Koddiwaar(19), Burkinaa(8), Niijeer(7), Senegaal(6), ɓeyden heen Muritani, ko famɗi fof ɗiɗo. Leyɗe ɓurɗe heewde boniraaɓe ko Senegaal(264.000), Burkinaa(150.000), Niijeer(79.129), Ganaa(55.000), Gine(27.464), Beniŋ(20.000), Mali(12.506), Gammbi(12.183), Muritani(9.000), Koddiwaar(2.000) e Siyeraa Leyoon(1.455). Gaa gaa ɗum, mahaaɗe e kaɓirɗe keewɗe mbonii, ko wayi no koɗorɗe, ndema, laabi e poŋuuji e ekkolaaji e cafrirɗe ekn.
Toɓooli ina mbiyee «ɓurtii», Muritani ina yiyloo toɓnude !
Ko ñalnde talaata 22 settaambar wonnoo : laamu Muritani fuɗɗii golle peŋgol duule ngam toɓnude. Ɗumɗoo noon, hono no paamraten, hay dara jokkondiraani e toɓooli Alla addani en hikka ɗii : toɓooji nde o haaji e ɗo o welaa. Muritaninaaɓe njiɗi ko yo toɓ nokku ɗo toɗɗii e nde njiɗi nde : ɗum joopii ko nokkuuji to tule ceene keewi e nder diiwaan Nuwaasoot o, to Tararsa, to Insiiri, to Adraar e to Nuwaadibu. Fayndaare nde ko dartinde deɓgol moraande, woni waɗde feere mbele huɗo e leɗɗe ina puɗa e ɗiin nokkuuji, mbele ina ndartina deɓgol tule ceene ɗe.
Gooto fof e moƴƴo mum.
Moƴƴo men, moƴƴo Muritani hikka, caggal nde ɗii toɓooli mbonni ko heewi e nder Muritani, Mammadu Tañjaa, hooreejo leydi Niiseer, hokkii en 38 000 oroo (fotde 15 miliyoŋ ugiyya). Won tooñooɓe mbiyi wonde «tele Muritani jaɓaani haalde kaalis o e ugiyya, haali ɗum ko e seefaa, haa sikkee ina heewi”. Ɓe ɓeydi heen «ngalɗoo ballal ɓuri famɗude e balle Muritani meeɗi heɓde, ummoraade caggal leydi». Ɓe mbiyi ina haani o waɗa ɗuum sibu omo jogii koyɗe ɗiɗi e Muritani : koyngal gadanal ngal, baaba makko, jibinɗo mo, ko Jowol men ɗa jeyaa ; koyngal ɗiɗmal ngal, o yaɓɓii Doosɗe leydi makko.
Mammadu Tañjaa ko hooreejo Niijeer duuɓi 10 jooni. O waylii e lebbi ɓennuɗi ɗi Doosɗe leydi makko (karminnooɗe ko ɓuri manndaaji ɗiɗi), o ɓeydani hoore makko duuɓi tati e manndaa makko jooni o, tee ko o jogorɗo birgude manndaa tataɓo. Niijeer fof e wonde leydi ɗiɗmiri to bannge heewde njamndi mbiyeteendi Uranium (caggal Kanadaa), haɗaani ɗum jeyeede e leyɗe ɓurɗe waasde e winndere nde. Naftortoo hannde ndiin njamndi ko
Sosiyatee Farayse biyeteeɗo Areva. BAB


text:
Jabbere Nde /
Jabbere ko
Innde renndinnde
Jabbere ina waawi ɓaggeede e fannu
Weeyo
.
Teelal Jabbere ko Jabbere , keewal mum ko .
Firo
Tuna nde waalo woni e aaweede. So ndunngu ɓennii haa ilam ruuɗtiima, leydi ndi sojjii, remooɓe ƴetta jinndaaɗi, luuɗe e aawdi mumen tiindoo gese, worɓe ina njabba, rewɓe ina luwa, ɓeya ngaawa, sukaaɓe ina mbekka. Oon tuma woni jabbere waalo.
Ɓeydou firo woɗngo
Jabbere e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Jabbere e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Jabbere
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Jabbere
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Jabbere


text:
Caɗe goodɗe heen ɗe ko ɓuri heewde heen ko yimɓe mbaɗi ɗum.
So tawii ko daňde ndiyam njonɗam laaɓɗam, yimɓe ɓe koddaani neɗɗo ɗo weli ɗum ko ɗoon hoɗata haa ɗuum waɗi leyɗe ɗe keewi nguron – nguron tawa gurel heen fof waawaani jogaade doole daňneede ndiyam, sabu ndiyam ɗam no daňortoo nii ko doole ngalu naamnii – so daňaama kadi ko doole keeweendi koɗorɗe ɓesngu keewngu koɗngu koɗdungu waawi wuurnude ɗum.
Ko alaa e sago yimɓe koɗa koɗda acca ladde nde wona ladde bewnde wuurnde : ladde waɗnde leɗɗe haa heewi ko ɗuum uddata henndu haa waasa ubbude caalli ɗi e beeli e bere e kala ko ina dogna ndiyam e ko ina nannga ɗum, ngam leydi ndi yara ɗomɗita wuura jibina kala huunde.
Ko wayi no OMVS – NJUƁƁUDI REEN’DE MS.
Ɗoon ne paamen maayo ngoo wuuraani e ndiyam ɓulojam – maayo ngoo kay haɗi ɗum maayde ko ndiyam toɓo mbaamojam na yuppoo e maayo ngo.
Leyɗe catiiɗe maayo ngo ndaňata toɓo tan ko e lewi(lebbi) keeriiɗi e sahaa keeriiɗo, tee ndiyam maayo ngo ko kanum remirtee ko aldaa e sahaa keeriiɗo.
Kadi gure mawɗe keewɗe ceŋi Ƴoogirɗe mum en ko e maayo ngo, tee ndiyam maayo ngo mofti e reedu mum ɗam ko ɗaam tan huutortee e haa toɓo arta.
E dowu ɗuum so tawii ndiyam maayo ngo ko ko renndaa tee ko toɓo toɓoowo e leyɗe catiiɗe maayo ngo – maayo ngoo Ƴoogotoo haa heewna njaajeendi e luggeeki mum, nde ngo waawaa wuurde ngo wuurna awo e ayno e aawo, e kala yowito neɗɗo e ndiyam.
Waɗde leydi heen fof yo reeno rewde nafoore mum heeroriinde ɗum kanum tan gooto ; waɗta waɗde uddooji mum e nder leydi mum – caalli baamatnooɗi ina njuppa ndiyam e maayo ngo uddee ndiyam ɗam haaɗta e ndiin leydi haɗa ndiyam ɗam yottoyaade maayo ngo.
Tawa noon kadi ndiin leydi ina renndi e leyɗe goɗɗe ɗe ndiyam ɗam maayo ngo Ƴoogi e baamirɗe sato mum ɗe.


text:
Hol ko ɓuri welde e aduna ? Ngal naamnal ena heewi naamneede ! won heen njaaboroo ɓuri welde ko ganndal walla ngalu. Kono ko ɓuri teeŋtude e jaabawol hee “ko cellal ɓuri welde e aduna” nde gede limtaade dow ɗee ndewa heen. Waɗi noon ko neɗɗo waawi dañde e aduna fof, so cellal alaa heen, neɗɗo oo dakmittaako e ko dañi koo. Ko ɗuum tagi luural alaa, ko “cellal woni afo kala ngalu” ko cellal woni hoyre kala malu.
Hol ko ɓuri welde e aduna ? Ngal naamnal ena heewi naamneede ! won heen njaaboroo ɓuri welde ko ganndal walla ngalu. Kono ko ɓuri teeŋtude e jaabawol hee “ko cellal ɓuri welde e aduna” nde gede limtaade dow ɗee ndewa heen. Waɗi noon ko neɗɗo waawi dañde e aduna fof, so cellal alaa heen, neɗɗo oo dakmittaako e ko dañi koo. Ko ɗuum tagi luural alaa, ko “cellal woni afo kala ngalu” ko cellal woni hoyre kala malu.
Ko dow ɗuum ñalɗi safaara mo yoɓetaake njuɓɓinaama ɗoo e Likseyba ñalnde aset 6 e alet 7 ut 2016. Yuɓɓini ñalɗi ɗii ko Fedde Kawtal Pelle Ɗanniyankooɓe Likseyba wonɓe nder e caggal leydi Moritani. Lappol safroobe ummoriibe Nuwaasot e Kayhayɗi e huunde e ɗanniyankooɓe jofii ɗoo e Likseyba jamma aljumaa 5 ut 2016. Subaka aset 6 u 2016 finiraa ko safaara. 48 cafroowo peccaama e cuuɗi 8 e suudu waɗndu leɗɗe cafrorɗe. Afirmiyeeji 18 e saasfaam en 5 e medeseeji 17 yanti e haralleeɓe toowbe 8. Ena maɓɓe heedtuɓe e rewɓe sowiiɓe e annduɓe rafiiji sukaaɓe e ñabbuuli noppi e heertoriiɓe gite yahruɓe to bannge ñiiƴe e humpitiiɓe muusu ɓerɗe e caɗeele koyɗe, e safrooɓe rafiiji ɗii fof. Denndaangal wuro Likseyba e diiwaan mu rewɓe haa heɓi worɓe mawɓe e sukaaɓe kala, so a weddiima ñorgo hay so saggaani ne, yanata ko e neɗɗo. Fof waɗaa ko ekkol gadano mo Likseyba. Kala ñawɗo mo cafroowo winndani leɗɗe rokkete ko aldaa e soodde. Ko nii ñaldaa ñalawma aset e 6 e alet 6 ut 2016, haa feccere oon ñalawma ko ndeen golle ɗee njoofi. Ko fedde Kawtal Pelle Ɗanniyankooɓe Likseyba waɗi ngalu mbaɗiraangu ñalɗi ɗii e ballal nokkuuji bayɗi no Morifarme e Faser Labo e Danone e P. p.m e agence Sedirep. Ko ɓuri yooɗde e ñaldi hee ko keewal safrotooɓe e safrooɓe fof, alaa fof fitina feeñi heen, alaa paltoor leñol seedtaa, ko yimɓe fof poti heen so wonaa mo arsuku mum rokkaani ɗum. Ena yahdinaa e ñalɗi hee lorngo leɗɗe ɓesnooje e wuro hee.
200 lekki loraama e wuro hee, ena anniyaa galle fof ma dañ lekki ɓesnoowi ko wayi no manngo e limoŋ. E nder ñalɗi hee yuɓɓinaama heen yeewtere. Peeje ndaɗɗaama no jaŋde ndee heɓɓitoraa e ko fayi. Aafaama heen haayre mahngo ngam yaajtinde safrirde Liseyba e ballal ɗanniyankoobe Likseyba.
Ñaldi ɗii njoofi e weltaare tawi fayndaare mum ena dañaa, hay ko sikkanooka.
Ciimtol Abuu Umar Kan e Abuu Aamadu Joop to Likseyba


text:
Winndannde yaltunde e lewru suweŋ 2019 (luural Siin-Amerik)
So a nanii walla a yiyii « 5G » ina winndaa, anndu ɗum ɓuri toɗɗaade tawo e sahaa jooni oo, ko telefoŋaaji jogeteeɗi e juuɗe ɗii, hono telefoŋaaji cinndeteeɗi ɗii, ɗi yimɓe kuutortoo jooni ɗii, naatnuɗi mbayliigaaji mawɗi e nguurndam aduna oo. Jolgol majji ko huunde mawnde, sibu ko adii ɗi, woodnoo tan ko telefoŋaaji jokkiiɗi e ɓoggi ɗii, joɗɗinteeɗi e galleeji walla e birooji ɗii.
So oɗon ciftora, nde ɗi puɗɗii naatde ɗoo ndee (nder Muritani), ko noddude e jaabaade tan ɗi nafatnoo : ɗiin ngoni Yonta (Génération woni « G ») gadano (1G). Caggal ɗuum, Yonta ɗimmo joli, oon woni 2G : ɗoon, ɓeydii e noddugol hee waawde neldude mesasuuji binndaaɗi daɓɓi, ɗi ɓurataa 160 alkulal/maande biyeteeɗi SMS (Short Message Service woni Sarwiis Mesasuuji Daɓɓi) walla kadi mesasuuji juutɗi, walla mesasuuji hito, maa nate, biyeteeɗi MMS (Multimedia Message Service). Caggal ɗuum, yonta tataɓo oo, hono 3G, yimɓe mbaɗti seŋoraade telefoŋaaji mum en e enternet : ko e oo yonta tataɓo njahraten ɗoo e Muritani. Telefoŋaaji men ina ceŋoroo mo e Facebook, e WhatsApp, e Google, eɗen njeeɓra mo filmuuji ekn, kono enternet oo, ina leeli seeɗa. Mi yiyii, so sukaaɓe ina ngawtoo filmo ngam yeeɓoyde ɗum, ko maa ɓe pada fotde waktuuji keewɗi, nde filmo oo gasa tellaade. Waamo (débit) enternet makko (ko o jippinta e keɓe e mudda dotaaɗo) oo heewaani ɓurde 2 Mbps (megaabituuji 2 nder leƴƴannde kala). Yonta nayaɓo oo, hono 4G walla LTE (Long Terme Evolution), suwaa tawo naatde Muritani, kono waamo enternet makko ina sowoo mo 3G oo fotde laabi 10, ko waamo toowngo, ango yaha haa hedde 150 Mbps, kadi enternet makko ina yaawi no feewi : ko neɗɗo awtotonoo e waktu, maa waaw awtaade ɗum e hojomaaji 5 haa 6. Ooɗoo yonta naatii leyɗe mawɗe ɗee gila 2011, ɓooyaani ko o fuɗɗii naatde Afrik (Yeru o naatii Senegaal ko ina wona hitaande jooni).
Fotii, en njettiima e 5G gulleteeɗo oo. Ooɗoo Yonta dee addani TRUMP finnande Huawei, nde tawnoo ko kañum tan tawo e ooɗoo sahaa mo mbinndaten, heblanii ɗum ; daɗi heen sosiyateeji Amerik e ɗi leyɗe hirnaange goɗɗe ɗee. Waamo makko pattamlamo to bannge tooweeki, sibu, kanko fof wonde e telefoŋ, maa ɓadoyo walla nii o ɓurtoo waamo leeɓol giiɗal (fibre optique), woni ko ɓuri 1 Gbps (jigaabit leƴƴannde kala), tee njaaweeki makko maa sowoyo mo 4G oo fotde laabi 100, sowoyoo mo 3G oo fotde laabi 2 500.
Kanko “5G” oo so o arii, maa on njiy antenaaji mbayloo seeɗa, tawa njokkondirta tan ko e kaɓirɗe ceŋiiɗe. Ɓure makko kanko 5G oo, ko kaɓirɗe keewɗe ina mbaawi seŋodaade laawol gootol e enternet (telefoŋaaji, teleeji enternet, montoruuji, otooji nawooji koye mum en, e miliyoŋaaji miliyoŋaaji geɗe goɗɗe…). Hay safroowɓe maa mbaɗtu huutoraade mo ngam oppirde ñawɓe tawa ko e ayaawo. Maa yimɓe wonɓe e nokkuuji ceertuɗi mbaɗtu yeewtidde tawa ayaawuuji mum en ina ngoni ɗo gootel, e geɗe goɗɗe keewɗe ɗe en mbaawaa limtude : ko mbayliigu mawngu “5G” naatnata e nguurndam yimɓe e denndaangal fannuuji. Ɗumɗoon noon ardata ko e telefoŋaaji kesi, jahdooji heen.
Ɓetirɗe
l Kilobits (Kb) : woni ujunere bit ; l Megabit woni Miliyoŋ bit ; l Gigabit woni Miliyaar bit.
l Bit ko limre : « 0 » walla « 1 ». Ko ɗuum ordinateer gollortoo. Ɗum noon, Megabit, ko miliyoŋ « 0 » e « 1 ».
Kilobit/leƴƴande (Kbps), Megabit/leƴƴannde (Mbitps), Gigabit/leƴƴannde ko ɓetirɗe keeweendi kabaaru. Ɓetirgal goɗngal ina woodi, biyeteengal : Oktee (Octet e Farayse, Byte e Engele). Oktee ko lime 8 tawa ko « 0 » e « 1 ».
Bookara Aamadu Bah


text:
Eɗen poti siftorde ceerno Moktaar Taal : Banndiraaɓe tedduɓe e siyaaruuji ɓennuɗi, en kaaliino ko heewi e ko yowitii e nguurndam ceerno. Hannde etoto-ɗen ko siftinnde toɓɓe kimmuɗe ɗe ceerno Muttaar taal jeertintunoo en e kala sahaa. Inaa heen kulhuli, waylooji e joljole nguurndam men hannde. Hade ɗuum ciftinen huunde e nguurdam makko.
To bannge jibinannde e iwdi : Alhajji ceerno moktaar taal jibinaa ko e hitaande 1936 to bannge tonngi kayitaaji to nokku biyeteeɗo Njorol, fotde 25 kiloomeeter to hirnaange worgo wuro Ɓoggee.
Kono jibineede mo e haqiiqa ko e hitaande 1930. To bannge iwdi o jeyaa ko e jokkere Alhajji Sayku Umaar Taal mo o renndi taaniraaɗo gooto, o renndi diine lislaam, o ɗooftii laawol naatni e leyɗeele sudan hono laawol tijjaani.
Jaŋde makko : Ko goonga Alhajji Ceerno Moktaar Taal janngii e seernaaɓe heewɓe, annduɓe ko wayi no : Alhajji Ceerno Saydu Nuuru Taal, Ceerno Mammadu Bookara kan, Dedda wul Telmiidi e ko wonaa ɓeen tan. Kono e haqiiqa jokkorde e yowitaare makko to bannge diine ko e galle Alhajji Mammadu Muusaa Lih (weluya allah e maɓɓe).
Seedanfaaguuji : Alhajji Ceerno Moktaar Taal heɓii seedanfaaguuji keewɗi to bannge jaŋde e kilifaagu maa hoolaare e juuɗe seernaaɓe heewɓe. Ɗiin seedanfaaguuji ngoni : yamiroore joɗnde ngam jannginnde e sarde diine e nder wuro suwoyraat, seedanfaagal timmoode jaŋde qur’aan e sariyya, seedanfaagal yonnde mo koolaaɗo e kaliifu laawol tijjaani, seedanfaagal jonaaɗo e jooɗaniiɗo diine lislaam e ko wonaa ɗuum tan.
Garaangal makko (njillu) e Suwoyraat : Alhajji Ceerno Moktaar Taal naati suwoyraat ko e hitaande 1966. Ko ndeen o heɓi yamiroore seernaaɓe makko yo o jooɗo e wuro Suwoyraat ngam sarde jaŋde qur’aan e dabi diine lislaam.
Cargol diine : Ceerno Moktaar taal jannginii annduɓe heewɓe. O sarii dabi diine lislaam e nder wuro Suwoyraat, e nder Afrik hirnaange e hakkundeejo e sahaa ɗanle makko. O tafii pelle jokkere enɗam jonɗe e nder leydi ndii e caggal mayri.
Teddungal (geɗal) : Sabu ganndal e duuɓi, o teddiniraama ɗowgol e konngol diine e siyaaruuji ɗi o nootitinoo kala. Kala nde o tawtoraa siyaara o ittanaama geɗal maa woni ɗowde siyaara oo, maa wonii udditde e uddirde ɗum duwaawu.
Sooynannde : Ceerno Moktaar Taal ko cooynotooɗo ko dariiɗo yiyataa. Ko o joom binndi, ganndal e pinal. Ina jeyaa e ko ciftinten : noddaango fayde e juulɓe ngam nootoo, toowna laawol allaahu; lewre wuro ngo e ndeenka to bannge diine. So wonaano katantaagal, kaaraysiragal e nuunɗal makko, keɓal hannde ngal woodataano. Eɗen teskoo e ɗeen keɓe : diine e iimanaagal wuro ngoo jogii, jokkere enɗam hakkunde hoɓɓe, hoɗɓe e hoɗdiiɓe ko aldaa e paltoor leƴƴi, nanondiral, dental, ɗooftaare e peewal hakkunde wuurduɓe, duwawuuju makko e duwawuuji moƴƴuɓe ɓe o jotondirnoo, koɗki e faggudu (sabu omo sifortonoo hoɗorde no faayiida koɗɗo, no teddungal, geɗal timminoowal jilliiɗo, riiwtoore faaɗeende e fawre.
Ngadduki kesiri (kulhuli) : Ɗo o yiyaaka hannde ɗoo banndiraaɓe, faayre mawnde ina dooki sabu firtaare nehdi e jikkuuji o tafnoo e men. Daliilaaji mum : mbayliigu aduna oo e koomtooje mum, ustagol mawɓe (joom duuɓi en) e nokku o, ɓesnugol leñol ngol (jibinannde hannde ndee), ɓesnugol wuro ngoo e naatnaatondiral jikkuuji e faggooji kesi, jeeƴtonagol won ɗiin mbelemaaji pittaali ( inɗeeli , ndiiftunguuji ) tawa aldaa e kattanɗe. Banndiraaɓe tedduɓe ɗum ko seeɗa e nguurndam oo katante coftuɗo,guurnooɗo,wuurni enɗam kosam e enɗam lislaam, baawnooɗo ngonndiigu, ñootannooɗo hakkunde yimɓe, jiɗnooɗo dental, nuunɗuɗo, kuuɓnunooɗo aadi, laatinooɗo neɗɗo binndi ,ganndal e pinal.
Njuɓɓudi siyaara : Njuɓɓundi siyaara men hannde 18 oktoobar 2014 waɗi ko yoo en puɗɗo e waktu 15 ɓo tawi fuɗɗoraa ko silke e duwaawu e janngugol qur’aan, rewi heen jime almudɓe e beyti almaddaaji. Siyaara jokkii jokkidii e siftinde nguurndam ceerno Moktaar Taal e wasiyaaji joganinoo leñol, refti heen ko jaaroore feewde e ceerno Muktaar Taal (weluya Allah e makko) kam e wasiyaaji seernaaɓe men haa waktu 22ɓiijo, duwaawu hokkaa dental waynondiri.
En njettii allah, en njettii fedde Dekam (dental, kawral, musiɗal) e gardagol Abdullaay Daawuuda Bah mo Mbideen, en njettii jibinannde Suwoyraat no diidorii, haa teeŋti e ɓee seeremɓe nootitiiɓe oo siyaara, ko wayi no : ceerno Mohammed Alkaamil Baro, ceerno Ɗaahiru Baal, ceerno Umaar Jah. Kono kadi njettoor keeriiɗo fayde e seeremɓe men hoohooɓe diine, semmbinɓe en e kala sahaa, anndinɓe en laawol feewde e Allah, laaɓɓe deedi, walluɓe en, ndaɗndi en e pergitte e ngol laawol ñaaɗngol, kolli en ayiibaaji pittaali men, nehi ɓerɗe men, haa mbaaw-ɗen haanndude e hadara Allah, tawi eɗen cenii, eɗen laaɓi.
Laawol kisal jibinannde ndee fawii ko e ɗooftaade jamirooje seernaaɓe e mawɓe men lomtiiɓe. Nanondiral e paamondiral maɓɓe ngoni dabi peewal jibinannde ndee. Yo en mbaɗtu nii mo wuuri tawi eɗen ɓeydii en ustaaki e diine men. Ko Allah ñaagi-ɗen ballal e barke fayde e ɗee golle, yo Allah waɗ ɗe golle laaɓɗe, jaɓaaɗe, waɗa e njeñtudi majje nafoore julɓe fof. Allah juulii e nulaaɗo mum Muhammadu hisnii, yo o yurmo o yaafoo aaleeɓe e sahabaaɓe makko, o waɗta en heen, enen e jinnaaɓe, e seeremɓe kam e denndaangal juulɓe.
Yo Allah yurmo, yaafoo mo, aljanna wona jaaƴnde, toon wona fooftorde makko, kanko e kala maayɗo juulɗo.
Suwoyraat ñalnde 18-10-2014
E innde fedde dekam (dental-kawral-musiɗal)


text:
Këyítfii Pool ɗeɓ kibín Ɓu-teeraa
Tesaloníkɗa
Woꞌeencii lëgís Këyítfiiɗa
Këyítfii fii fërí Pool deɓ kibín kerceencaa ga teeraa Tesaloník han kiꞌaasu ga ngëmaaɗa. Pool karee daama, ya yéegallaɓa Hewhewii winéwíꞌwii woꞌ ga loo Yéesu Kiristaaɗa (Tumeen 17: 1-10). Ɓuwaa daamaɗa gëmussa ga Kiristaanii. Tíkkii ga iñaa maañ yaawúuꞌcaa dëku daamaɗa ekussa ɓuwaa ga kisagoh na Pool ya na fiiliimuncaagari. Iñaama tahha kon, ɓa kaañissii kiyuŋ daama.
Kerceencaa daamaɗa ɗaakussa Pool ya na ɓuwaa taabee nariɗa. Ɓa meƴca nari dëkaa, ga wek, kisaandohhi; Pool na ɓiƴaaɓaagari karussa teeraa Beree (Tumeen 17: 10).
Tíkka ga iñaa maañ, Pool wossa Tímotée kiwaaknee kerceencaa ga Tesaloníkɗa. Tímotée ka’ta ee ga waa ya ɓoyukɗa, ya woꞌꞌa Pool an ɓuwaa lís ki’am ga waasaa. Wayee laakin gaɓa ɓaa saŋ kilëgëy kiɓay hafɓa. Ɓa abee an diimanaa Yéesu hayis, kon calooɓa kilëgëy. Ɓíinoo helcaagaɓa daléeríi ndaga an ɓa sekin iñaa maañ bi sah ɓipaamɓa na ɓiꞌeewɓa kaanin ee bi wati Yéesu hayyii. Iñaama tahha Pool bínndaɓa kidaasɓa. Ya woꞌꞌaɓa ɓan daa kihayiskii Kiristaanii ƴah kimanɗa, na iñaa ya ƴah kitumiꞌ ɓuwaa gëmin gariɗa. Kon nak ɓa jomin kilís ki’am yaakaa’ an bes waa hay, ɓa enan na Ha’mudii bi taaꞌ.
Këyítfii Pool bín kerceencaa ga Tesaloníkɗa tíidoh anee:
1 - Këñɗoh (1: 1)
2 - Kipeskaa na ngëmaa ɓu-Tesaloník laakɗa (1: 2–3: 13)
3 - Kipeskaa neɓ Koohɗa (4: 1-12)
4 - Kimílískaa ɓuwaa kaanin na kihayiskaa Yéesu (4: 13–5: 11)
5 - Iñcii Pool mëeñjoh kinak ɓu-Tesaloníkɗa (5: 12-28)
1
Këñɗoh
1
Mi Pool mi yërí bínndúu këyítfii fii, mi na Sílaas*
na Tímotée. Ɗí ɓii këñíꞌtúu, ɗú ɓu-jaangii ga Tesaloník ee bok kiꞌen wíinoo ga Kooh Paamudii na ɓan ga Yéesu Kiristaa, Haꞌmudiiɗa. Kooh barkeelattúu, ya onndúu jam.
Kipeskaa na ngëmaa ɓu-Tesaloník laakɗa
2 Ɗí ɓii gërëm Kooh garúu ɓéeɓpúu besaa en tóoh ee saycaa ɗí kíim Kooh ɓéeɓ, ɗí ɓaydohhúu ga ɓan. 3 Ɗí ɓii níindísuk rek ga fíkíi Kooh, paamudiigaruu, tumeenciigarúu meyoh ga ngëmɗa, lëgëyii wiméeskíꞌwii ɗú enukoh ndaga kiwaaꞌ Yéesu Kiristaa, Haꞌmudii garuuɗa, na ɓan ga dii ɗú yëgísin ga yaakaarii ɗú laak gariɗa. 4 Mbokcii, ɗí ínohin an Kooh waarinndúu ee ya tanukinndúu ɗú en ɓuuci. 5 En kiꞌenaa, ga wii ɗí yéegallúu Hewhewii winéwíꞌwiiɗa, eeméeríi ga woꞌeenciigaríi kesi, wayee ɗí taabee ga na doolii Helii yiselaꞌíꞌyii oneeríiɗa. Ee ɗí ínoheera híl an iñaa ɗí woꞌɗa kayoh. Ga wii ɗí en narúu dumaɗa, ɗú hotin ga dum ɗí madee ga ɗuuƴcúu ee laakiꞌtarúu jeriñɗa. 6 Ɗú nak, ɗú taabukkaríi, ɗí na Haꞌmudii ga dii ɗí manɗa. Ee ga ɗuuƴ coonu ciméeskíꞌ, ɗú tookka woꞌeenii Kooh ee ɗú taammba ga na keeñ wisóosíꞌ waa Helii yiselaꞌíꞌyii onndúuɗa. 7 Fodaama, ɓuwaa gëmin Yéesu ga gohaa Maseduwaan na waa Akayɗa abohussarúu ɓuwaa ɓa mínin kitaabuk, ɓa mëdírohha kipeskaagaɓa na kaa garúu. 8 En kiꞌenaa, Hewhewii woꞌ ga loo Haꞌmudiiɗa meyoh garúu, wa tassa ga ɗuuƴ ɓéeɓ gohaa Maseduwaan na Akay. Ee eemmbii daama doŋ: ngëmii ɗú laak ga Koohɗa síwin daa en ɓéeɓ. Kon caloo ɗí woꞌ dara ga. 9 Ɓéeɓ ɓuwaa ɓaa ɓéestíꞌkoh tookaa ɗú tookkíi ga waa ɗí hay dëkumgarúu, na daa ɗú foñ koofcaagarúu, ɗú aawwa kijaamuk Koohyii yukayohyii en na kipesɗa. 10 Ee ɓan ɗú ɓii sek Kowukiigari ƴah kihayis meyoh asamaanɗa. Kërí en Yéesu, yii Kooh mílísiꞌ ga ɓuwaa kaaninɗa, ee yërí músalluu ga aylukaa Kooh ƴah kiꞌíif ga ɗook ɓuwiiɗa.


text:
Si en wowlii fii wiɗtooji Licence, Master e PhD ka ɗemngal Fulfulde, ko adotoo arude e miijo men, ko wiɗtooji ɗi Cate Ɗemɗe e Ɗemɗiyaŋkaagal (Department of Languages and Linguistics) waɗata ka jaaɓi-haaɗtirɗe (duɗe mawɗe) fii ɗemngal Fulfulde ngal ; ɗum ko wano wiɗto ngo Libinaajo hino wi’ee Bashir Abubaira ndaarti ka jaaɓi-haaɗtirde Mohammed V Rabat, Laamateeri Marok, ñalnde 24 Ibriilu / Seeɗto yawtunde, o heɓiri ngon wiɗto meetelol (piilkol) Doktoraa. Wiɗto ngon no yeewta fii battingol ɗemngal Aarabu ngal e ɗemngal Fulfulde ngal ; teŋtinii Pulaar ngal Senegaal.
Hiɗen ngaandi kadi Duɗal Wiɗtooji Afrik (Institut de recherches et d’études africaines), ngal Jaaɓi-haɗtirde Keer (Misra) ndaartinii wiɗtooji Master e Doktoraa ko faati e Fulfulde ; ɗum ko wano Dr. Aadel Usmaan Imam Ayat, heɓuɗo meetelol PhD ngal ɗuɗal, maa Hiba Muhammad Ali, heɓuɗo meetelol Master fahin e ngal ɗuɗal, wonɗo hebilude fewndo ɗoo wiɗto mun fii Doktoraa ko faati e Fulfulde.
Sugu ɗiin wiɗtooji jaaɓi-haaɗtirɗe yowitiiɗi e Fulfulde hino woodi ko lannataa, e baŋnge ɗen fof, e duɗe mawɗe ɗen fof kadi.
Ndee winndannde ɗoo, wanaa fii sugu ɗiin wiɗtooji woni e wowlude, sabu ko no mi holliniri non ka hunorde, ɗiin wiɗtooji hino woodi ɓaŋ-woo baŋ.
[irp posts= »4915″ name= »Fulfulde ko ɗemngal wuurngal kaa ko maayngal? »]
Yeewtere nden ɗoo ko fii wiɗtooji Licence, Master, PhD winndiraaɗi e ɗemngal Fulfulde, wanaa winndiraaɗi e ɗemɗe goo, hay si tawii non ko fii Fulfulde ɗi yeewtata.
Ɗoo ko ɗemngal Fulfulde wonɗen ɗaɓɓitude, annden fotde mbawdi (dabare) maggal e ronndagol gannde ɗen, tawde non ɗemɗe afriknaaje keewɗe meeɗii ngon ɗon humpito (experience). Ko ɗum gaseten ƴellitaade e winndannde Don Osborn yowi ka blog mun, tiitoraande: « Dissertations written in African languages ». Himo etii e ndeer nden winndannde makko himmunde, weeɓitugol wiɗtooji jaaɓi-haaɗtirɗe winndiraaɗi ɗemɗe afriknaaje ɗen.
Ko nde mi hawrunoo e nden winndannde, mi rewi e mayre mi roŋki yi’ude ton wiɗto jaaɓi-haaɗtirde waɗaango e ɗemngal Fulfulde, wanani lam ŋalaw (kaawee) !
Mi fiɓi ka ɓernde am wonde fii Fulfulde jaŋtaaka e ndee winndannde wiɗtooji, ɗum hollaali waaseedee wiɗtooji Licence, Master, e PhD ka ɗemngal Fulfulde.
Ko ɗum addi haa mi luggini wiɗto, mi wiɗii mi ɗaɓɓiti mi tefi (haa jooni miɗo tefude), haa no mi yaltiniri non winndannde huuɓunde ɗemɗe afriknaaje waɗiraaɗe wiɗtooji jaaɓi-haaɗtirɗe ɗiin, mi yaltini-nde ka jaaynde aarabre « Qiraat African », yaltunde : yunaayiru / siilo 2018, tiitoraande : Wiɗtooji Jaaɓi-haaɗtirɗe ɗiin ka ɗemɗe Afriknaaje (University Academic Written in African languages).
E ndeer nden winndannde, mi ɓaŋnginno wonde wiɗtooji Licence e Master e ɗemngal Pular/Fulfulde heɓino leydi Gine fewndo laamu murtital / filñitaare (rewolisiyon) ka tippudi Institut Polytechnique, jaaɓi-haaɗtirde Gamal Abdel Nasser (IPGAN).
[irp posts= »1696″ name= »Goɗɗo lamndii: ko winndantaa e Fulfulde ? »]
Ko Moodi Umar Otris adii-mi humpitude ɗu’um, ɓe holli non ɓe : « anndaa si ɗin memoirji no weli heɓude maa si ɗi bonaali ».
Fii ɓurtugol fellitude, mi ɓurtuno tefude lamndoo, wiɗtoo ɗaɓɓitira nano e ñaamo. E ndeer heen hawru-mi e wiɗtooji adinooɓe lam, wano wiɗto Mamadou Saliou Diallo caakitiraango ka jaaynde ACALAN e ndee tiitoonde : « Langue et Education en Guinée », toŋngoode 2, yaltunde desaambur / bowte 2017. Moodi Mamadou ɓaŋnginno e ngon wiɗto makko wonde fewndo laamu murtital Seeku Tuuree, laamu Gine ngun etino fii ɗemɗe ngenndiije ɗen no ngonira « ɗemɗe gannde e karallaagal », ɗum woni sabu haa ɗemɗe suɓanooɗe ɗen jeeɗiɗi (pular na jeyaa e majje) naatude ka duɗe mawɗe, ɗe waɗtaa janngireede jannginiree e fannu kala. Ɓa waɗɗini e kala taalibaajo ndaartoowo, huutorgol kelme gannde e karallaagal ɗen ka wiɗto makko, o firta ɗum e ɗemɗe ngenndiije ɗen.
Ko e ndeer ɗum woni ko kippunooɓe fii ɗemngal pular ngal waawunoo tafude kelmeendi ɓaarordi (terminology) gannde.
Ɗeen pehe laamu Gine ngun fewndo ontuma haaɗaano ɗon, sabu heɓino taaruɓe meetelli e innde ɗiin wiɗtooji Licence e Mater winndiraaɗi e ɗemɗe ngenndiije ɗeen, ɓe innitiri ngol meetelol (piilkol) « Diplôme de Culture Révolutionnaire ».
Tippude e ɗum, hiɗen felliŋŋtina wonde wiɗtooji Licence e Master heɓike e Pular/Fulfulde immorde ka jaaɓi-haaɗtirde Gamal Abdel Nasser Gine Konaakiri. Heddike si tawii hiɗi heɓoo fewndo hannde, sabu –wano Moodi Umar holliri non- : « iniwersitee Gine on anndiraaka marugol binndanɗe moƴƴol wano waylitugol ɗe e noone elektoronik ».
Yeewtere nden ɗoo ko fii wiɗtooji Licence, Master, PhD winndiraaɗi e ɗemngal Fulfulde, wanaa winndiraaɗi e ɗemɗe goo, hay si tawii non ko fii Fulfulde ɗi yeewtata.
Hawnaaki hara leyɗe goo kadi waɗii sugu ko Gine kon, ndaartingol wiɗtooji Licence e Master ka ɗemngal Fulfulde. Fow e mun, men humpitaaki taho yawti ko heɓinoo kon Gine.
Lutta non fii wiɗtooji Doktoraa ɗin ka Fulfulde. Ɗon non men heɓaali ko laaɓi ; sabu woɗɓe humpitii lam wonde « ɗum no heɓora Najeeria », mi tefii ko juuti, kono mi heɓaali ko laaɓi.
[irp posts= »5230″ name= »Caɗeele saaktugol defte ɗen ka ɗemɗe Afriknaaje »]
Miɗo ɓuri e tamƴinaade hara ɗiin wiɗtooji PhD e Fulfulde na woodi ton to Najeeria, sabu Najeeria –tippude e wiɗto am ngon ka jaaynde Qiraat African – hino jeyaa e adiiɓe ndaartinnde wiɗtooji jaaɓi-haaɗtirɗe e ɗemɗe afrik ɗen ; ɗum non ka jaaɓi-haaɗtirde Obafewmi Awolowo, nokku ka wiɗto Master ndaartinaa e Yoruba gila hitaande 1980, Doktoraa on ndaartinaa duuɓi sappo ɓaawo mun (1990) e jaaɓi-haaɗtirde wootere nden.
Haawnaaki hara sugu ɗiin wiɗtooji na woodi ka Hawsaŋkoore maa ka Fulfulde. Kono hino hatonjini e tefugol lamndoo haa fellita.
Ko mi fottuno e yumma Salamatou Sow Rabat hitaande 2017, mi lamndino ɓe si ɓe humpitii fii wiɗtooji PhD e Fulfulde ka duɗe mawɗe Najeeriya ? Ɓe wi’anno, tuma kala ɓe nodditayɓe fii tawtoreede e ndaarto sugu ɗiin wiɗtooji Najeeriya ton, kono Geno On Newnaali ɓe tawdee taho. Heddike non si tawii ko fii wiɗtooji yowitiiɗi e Fulfulde ? walla ko wiɗtooji winndiraaɗi e Fulfulde ?
Fow e mun, haa fewndo ka mi walliŋta ɗon ngol binndol, mi heɓaali huunde laaɓunde ko faati e wiɗtooji Doktoraa e ɗemngal Fulfulde.
Bote ɗum ?
Bela (gasa) goɗɗo lamndoo fii bote / nafa himmirgol wiɗtooji jaaɓi-haaɗtirɗe e ɗemngal Fulfulde ?
Ka jaabagol, hiɗen wi’a ko tawde ɗemngal Fulfulde ngal ko jeyaangal e ɗemɗe wuurɗe ɗen ndeer ndee winndere. Ɗum holli wonde hino gasa ka yeewten fii maggal e baŋnge akademi.
So ɗum ɓennii / yawtii, en anndiŋtinay kadi wonde ɗemngal woo ɗemngal si ɓamtoto, ko maa ngal heɓa geɓal e baŋnge ɗen fof ; teŋtinii non ɓaŋngal binndol e jaŋnde. Ko ɗum waɗi so tawii ɗemɗe ɓamtiiɗe ɗen fof etoto heɓude ko ɗuuɗi e ngal baŋngal binndol e jaŋnde ndeer fannuuji ɗiin fof, woɗɓe etoo firtude gannde goo ka ɗemngal maɓɓe fii no ngal heɓira geɓal e ɗen gannde..
Najeeriya no jeyaa e adiiɓe ndaartinnde wiɗtooji jaaɓi-haaɗtirɗe e ɗemɗe afrik ɗen ; ɗum non ka jaaɓi-haaɗtirde Obafewmi Awolowo, nokku ka wiɗto Master ndaartinaa e Yoruba gila hitaande 1980, Doktoraa on ndaartinaa duuɓi sappo ɓaawo mun (1990)
ko ɗum so tawii hiɗen etoo finndingol jamaa on e ndee toɓɓere himmunde, humondirnde e ɓamtal ɗemngal Fulfulde ngal telemma (hedde) ka jaŋnde toowunde.
Timmoode
Miɗo timminira ndee winndannde nodditugol kala yarlitaniiɓe ɗemngal Fulfulde ngal nokku kala, etagol gelondira fahmondira, wona e huunde wootere fii ɓamtugol ɗemngal ngal, woɗtitoo golle feere-feere, gera no golle ɗeen fof fewtira seŋngo wooto.
Ɗum non eto-ɗen ɗaɓɓitugol ɗiin wiɗtooji jaaɓi-haaɗtirɗe waɗaaɗi e Fulfulde fewndo Seeku Tuuree ndeer lesdi Gine, etoo kadi humpitoo so tawii sugu majji na woodi e jaaɓi-haaɗtirɗe goo, ngam mofta-ɗi denndaangal / kala, ndaara feere no suutira kelmeendi huutoraandi e ɗiin wiɗtooji, waɗta ɗum kelmeendi ɓaarordi (terminolooji) wallitorndi e baŋnge wiɗto.
Fahin hino haani rerɗingol semmbina sugu ɗeen eɓɓooje ka duɗe mawɗe, suusina almuuɓe ɓeen winndugol wiɗtooji maɓɓe ɗiin ka ɗemɗe ngenndiije, ɗowtita-ɓe wallitoo-ɓe no ɗum laatora e hoore neweende.
Etagol kadi rerɗina jaaɓi-haatirɗe ɗiin ka dunnde me’en Afrik no ɓe newinira jaɓugol wiɗtooji almuuɓe ɓeen ka ɗemɗe ngenndiije so tawii ɗi timminii shartiiji wiɗto ɗiin.
[irp posts= »5283″ name= »Ɗemngal so jogorii maayde, njanngirtee ko ɗemngal jananal »]
En shikkitaaki wonde Fulfulde hino jeyaa e ɗeen ɗemɗe Afriknaaje timmiraaɗe sharti wiɗto, tawde ko ngal ɗemngal wuurgal, townayngal gannde ɗeen gila ka tawi Fulfulde ko ɗemngal ngal pelle-inɗe, jooporɗe kala huunde.
E ngoya senngo, ngannden wonde miijo waylugol wiɗtooji ka ɗemɗe men afriknaaje, ko e men kippuɓe fii ɓamtal majje ngal woni ko iwrata. Heewaa ka jaaɓi-haaɗitirde afrik ɗoo rerɗiŋta sugu ɗin miijooji ; ko woni tun hiɓe jaɓa eɓɓoore mu’m si iwrii e daraniiɓe ɗemɗe afriknaaje ɗen.
Mi yettii.
Kuɗol: Tafsir Balde
Mo Misiide Ɓamtaare
Ruttorɗe :
Balde, Mamadou Tafsir. (2018). University Academic Papers in African Languages: an observation and follow-up: Qiraat African Magazine, issue #35 (pp. 86 – 95).
Diallo, Mamadou Saliou. Langue et Education en Guinée. ACALAN, numéro: 2, Decembre 2017.
Don, Osbor (2017). Dissertations written in African languages (blog), avaible online at: http://niamey.blogspot.com/2017/04/dissertations-written-in-african.html


text:
Aali Yero Joob jibinaa ko hedde hitaande 1884 to sahre Fanay-Rewo, wiyaa kadi Fanay-Ñakwaar. Galle maɓɓe ko juulɓe jannguɓe kono ɓe ngonaa lolluɓe, ɓe njeyaaka he galleeji laamotooɗi. Ɓe njeyanooka kadi he galleeji diine mawɗi, o jeyanooka he hinnde Tooroɓɓe heeroriiɓe ceernaagal. Nde o woni suka, o naati jaŋde ko he duɗal Ceerno Alfaa Muusaa Sih mo Fanay-Waalo. Ndeke holi ko addani Aali Yero Joob yande he tunddunde tuubakooɓe he gardagol jiiloowo tunndu Daŋana ? Hakkille makko koko diwnoo walla ? Ko o koomtaaɗo no won heen he hoohooɓe wuro ngo mbiyri ? O yaaw arde maa o wonaa peewnitinooɗo ?
Wonanoo ko he maayirɗe hitaande 1905. Aali Yero Joob ina yahra he duuɓi 21 ŋaddet. Yuɓɓo koloñaal holliti nder ciimti mum, o fuɗɗiima jeeyngal ngam noddude ɓesngu Fuutankooɓe, haa arti he Tulde-Dimatnaaɓe nde kaɓotoo “heeferɓe” huuriiɓe he ngenndi maɓɓe. Gardiiɗo yuɓɓo koloñaal tunndu Daŋana, Dolisse winndi ɓataake feewde he Gardiiɗo diiwaan Ndar. O wiyi he oon ɓataake: « …Jattinaare ɓee dowriyankooɓe wonnoo ko he haala tan, kono jooni wontii jattinaare laaɓtunde he gardagol ceerno maɓɓe jartodinɗo biyeteeɗo Aali Yero Joob…».
Dolisse holliti dille goodɗe to wuro Fanay. Aali Yero Joob ronkiti wonde nder wuro Fanay, o taƴti mayo faade nder leydi yumma makko en, rewo maayo nder laamaandi Muritani. To wuro Fanay-Ñakwaar. Mawɗo tuddunde Daŋana tintinaa ɗum. O yiylii nanondiral hakkunde makko he laamaaɓe makko. O neli hoohooɓe Fanay feewde he Aali Yero Joob “yo o woppu ko o waɗata koo”.
Hirjino hare jihaadi feewde e tuubakiri
Ngam dartinde hirjino ngoo, Dolisse yamiri yo Aali Yero nannge, sokee. He gardagol Galojiina (mawɗo nokku o to aada mo Waalo-Barak) Samna Yomba Giile Mbooc e sete koninkooɓe, njahi nanngoyi Aali Yero ñalnde 7 feebariyee (colte) 1906.
Aali Yero holliti almuɓɓe mum hoto paay ko nanngaa koo. So ɓe naatnii mo dummbirdu, maa kannatuuji pettu, baafe udditoo, o yalta he baawɗe Geno. E oon tuma, ma o artu daɗndude ngenndi maɓɓe he kalifaandi Farayse. O ñaawaa ñalnde 16 marsa (Mbooy) 1906. O taƴanaa joñeede nder Seereraaɓe, to wuro Nduut saraaji Tiwaawoon. O dacciti baafe o dogi caggal lewru tan, ñalnde 16 abiril (seeɗto). Ko noon o wiyrunoo almuɓɓe makko. Ɓe ɓeydii goongɗinde mo, ɓe njaɓi ko o Maadiyyu laaɓɗo (Mahdi).
Bata conndi e kure
Wonaa ko he lewru marsa 1908. Diiwaan Daŋana ina deeƴi, so wonaa dille hakkunde remooɓe nde leyɗeele rewo mayo peccitaa. Ko ɗuum tan woƴnoo tuubakiri. Aali Yero Joob meeɗaa majjirde Tuubakooɓe. Ɓe mbaɗi sunnotooɓe ndewi he makko koyngel-koyngel ina ƴeewa ɓe o jokkondirta.
Ko he ndee hitaande o juuroyii Sheek Ahmadu Bamba tawi ina joñaa to deebaaye Sawt El-Maa (Daande Weendu) nder Muritani. Wonanɓe Tuubakiri Sawt El-Maa winndii ñalnde 8 sulyee 1908 ɓataake feewde he gardiiɗo tunndu Tarasa, ngam habrude Aali arii juraade Ahmadu Bamba. Jamma gooto o waali ɗoon o fini o dawtani Gasba (Podoor). O ummii ɗoon o fayi Kayhayɗi caggal nde o deestii balɗe tati nder wuro makko Fanay-Rewo.
10 marsa 1908. Aali Yero arti nder wuro mum en Fanay-Ñakwaar. Ko ndeen mawɗo wuro Fanay-Jeeri, Mammadu Saydu Kan yahi haaltani Chesse, mawɗo tunndu Daŋana. Chesse winndi mawɓe mum to Ndar : « …neɗɗo nokku oo biyeteeɗo Aali Yero, meeɗnooɗo sokeede, yiyaama nder Fanay…» . O waɗti heen o winndi ñalnde 11 marsa : « …Fanay-Waalo fof (woni Fanay Senegaal) wonani ko oo canndolinɗo, wuro ngoo waɗi ko pooye 117, heen 108 ko he makko ngondi…».
Ñalnde 13 marsa 1908, Tunndunke Chesse waɗi he Aali Yero nulaaɓe, Elimaan Fanay e Hooreejo Ñaawirde Dimat. Yo ɓe mbiy ɓesngu Fanay e Aali Yero yo ndeeƴtu nder galleeji mum en. He jeese yimɓe fof, Aali seeki ɓataake oo, o wiyi so won ko Chesse waawi yo anndu ko hare dooki hakkunde maɓɓe. Ngam hollirde pellital mum, Aali Yero Joob neldi Chesse (Shees) bata baka ina waɗi conndi e kure.
Konu Aali ummorii rewo maayo
Tuubakooɓe njiɗi huutoraade mawɗo « kantoŋ » Teekaan, Njaay Kan. Njaay Kan holliri tuubakooɓe ko fasata nder diiwaan Fanay koo fof ko he gardagol Aali Yero Joob. Sukaaɓe fof murtii, gila Fanay-Ñakwaar e Madiina-Fanay haa yettii Dar-Salaam e Teekaan e hoore mum.
Aali Yero waɗi nelaaɓe feewde he Dimatnaaɓe nde tawtata mo sabu ko o Mahdi garɗo ummitinde fetel diine. Fanaynaaɓe, he gardagol mawɗo wuro, Elimaan Mammadu Lih, calii rewde he makko. Kono ɓamtuɗo yumma makko ina wiyee Jibi Tokosel Sih to Fanay-Ñakwaar ina waɗa sikki-sakka. Ko mawɗo wuro Fanay salii koo ina haaɓnii he makko. Hohooɓe Fanay koddiri ko alaa ko o waawani tuubakooɓe, wonaa to yimɓe wonaa to kaɓirɗe, wonaa hay to jamirooje Joomiraaɗo.
Aali Yero Joob ko ceernaajo baawɗo haala, teppitaaɗo ɗemngal. Ngam jaɓnude kaawi makko Jibi Tokosel Sih haa rewa he makko, o huutorii geɗe gaddanooje neɗɗo naatde ɗo yiɗaano. O wiyi kaawmiraaɗo oo : « Waɗ maa salaade rewde he am ko sabu mi wonaa ɓiye, ko mi njutteen maa tan… ». Jibi mettini heen, kadi o miijii so o rewaani he Aali Yero Joob, aɗum waawi rewde he makko haa geñgol makko.
Ñalnde 14 marsa 1908, lewlewal sappo e nay, konu Aali Yero Joob ummorii rewo maayo, to wuro Fanay-Ñakwaar, omo wondi he hedde 100 soofaa, ina heen yumma makko Kummba Faati, kañum e kaaw makko Jibi Tokosel Sih jom-galle yumma makko, e mawniiko debbo Ayse Joob. E gardagol makko, konu maɓɓe yaakorii yande he Daŋana ko ñalnde 15 marsa 1908. Ndeen he hikka 2020 ko duuɓi 112.
Rewɓe Fanay rewo ndartiima “mehaari en”
Weetndoogo 15 marsa 1908, Aali e yahdiiɓe mum njettii jipporde koloñaal Daŋana. Won he maɓɓe mbaɗɗii ko pucci ina mbeeyna raaye (araaraayuuji) boɗeeje, woɗɓe ina njahra koyɗe. Ina heen jogitiiɓe petelaaji (marfaaji), ina heen ko silameeje e cabbi tan njogii. Ɓe njaɓaani arde tan ɓe naata, ɓe taartorii wuro ngoo bannge worgo. Wiyaa ko he innde Geno Aali Yero yiynoo ɗum he kalwa.
Ko ndeen Chesse neli mawɗo tunndu Fos-Galojina, Samba Yomb Giile Mbooc, kam he nantinoowo mum Samba Fay, yo ɓe njah ɓe etoo deeƴnude Aali Yero. Almuɓɓe Aali njaɓɓorii ɓe conndi e kure, ɓe ndogi ɓe ngarti.
Woɗɓe, ko wayi no koohowo wuro Daŋana ina wiyee Umar Siise Gammu Samb, etiima haaldude he maɓɓe kono yumtaani. Joginoo konngol Aali Yero ko kaaw makko Jibi Tokosel Sih, mo alaa ɗo iwratee he tiiɗde konnguɗi, so wonaa yo mawɗo tuubakooɓe, Chesse tuub naata he diine Lislaam. Tesko-ɗen Aali Yero wiyaani yo tuubakooɓe njaltu leydi ndii, o wiyi ko yo ɓe tuub. O waɗti heen o wiyi «… so tuubakooɓe njaɓaani haala makko, ko kure ummiiɗe dow pirtata ɓe ». Ɓe etii yeewtitde he Aali Yero, biyɗo maa fooga hoore mawɗo koloñaal Daŋana, tuubna mo.
Subaka 15 marsa, hedde waktu 8ɓo he feccere (w 08:30 hj), conndi e kure nduppitii hakkunde senngooji ɗiɗi ɗii. Chesse wiyi ko soofaaji Aali Yero ngadii fellude: « Yimɓe oo canndolinɗo kippii ina pella, ɓe mooloo he yimɓe fiɗaaɓe, ɓe toɓɓa dow huɓeere ɗo rewɓe moolinoo. Gooto he maɓɓe yaaɓani gammbu pucci ngam daccitde kannaat, waawnude soofaaji yoo uddit. Ɓee ina njima ɓeya ina ngulla haa hedde w09h15 nde pellondiral ngal ustii. Conndi e kure ngasii banngeeji fof. Ko heddinoo he dunndareeɓe ndogi. Mawɗo Samba Yomb Giile Mbooc rewi he maɓɓe, woodi heen ɓe o jaggi ».
Ko ɗoon Aali Yero Joob ruttii he joomi mum tawi omo yahra he duuɓi 24 tan. O yahdi he soofaaji 29. Sappo e njeetato ngaañii gaañanɗe muusɗe, haa njeetato heen njokkitii nder ñalɗi 16 e 17 marsa 1908. Ndeke maayɓe heen ɓee fof ko 36, fof kadi ko he senngo Aali Yero. Chesse wiyi « Alaa debbo maa cukalel sankii he pellondiral ngal ». Yimɓe Daŋana mbaawnaa yo ngar ubba maayɓe ɓee. Gaañiiɓe nawaa to « doktoor » Breffeil yoo safru ɓe. Bannge tuubakooɓe e wondiiɓe mum hay gooto heɓaani hay dara.
Miñi mum Aali Yero ina wonnoo he gaañiiɓe ɓee, o sankii balɗe ɗiɗi caggal hare nde. Yumma makko e kaawi makko e banndiiko debbo njaggaa ndummbaa hade mum en joñoyeede.
Ɓe calii Aali Yero ubbee. O lelnaa, Daŋanaaɓe ina ngara ina njeeɓa mbele, « aɓe paama o wonaa waliyyu, kadi o ɓoccitaaki no heen mbiyri…». So wonaa ɗuum yimɓe mbaɗata ko o ɓoccitiima, maa o artu sabi ko Mahdi. Wattan fof ko heewɓe he maɓɓe ubbidaa he gaska ngoota. Ngañamtumaagu koloñaal addanaani ɓe taƴde hoore Aali Yero Joob ɓe nelda Farayse no ɓe mbaɗnoo sahodinɓe Mammadu Lamine Daraame e Jeeri Joor Ndella Faal. Aali Yero e yahdiiɓe mum ubbaa ko hakkunde Maayo e legal HLM Daŋana. Haa jooni ande juuree, won ummotooɓe haa leydi Mali juuraade yanaande makko.
Daartol jattinaare
Ciimti koloñaal kollitii batte ndee hare, wolde hakkunde doole konu koloñaal he sete yimɓon seeɗa ndewkon he Ceerno Aali Yero. Duttorɗe njaltinii yuɓɓo koloñaal ina daraninoo tigi mumtude dillere Aali Yero Joob. Nde koloñaal tinti, o ummiima Fanay-Ñakwaar ngam taccude mayo faade Daŋana, ɓe neldi soofaaji maɓɓe. Kalfinaaɗo yuɓɓo koloñaal to Mederdara, oon woni Châtelain, kañum e Lt Solère, ngardii sappo-e-jeenay « mehaari en », ɓe payi Fanay-Ñakwaar ñalnde 14 marsa. Kono tawi Aali Yero Joob taccii mayo fayii Fanay mawngo. Yimɓe Fanay-Ñakwaar njaɓɓorii ɓe conndi e kure. Sukaaɓe e rewɓe ngañii, ɓee heen mbaraa.
Gardiiɗo yuɓɓo koloñaal Daŋana, Chesse tintinii Ndar. Ñalnde heen, ko ina tolnoo he yimɓe teemedere ummii Ndar nootitaade. Ɓe njoli ko he laana mbiyetaaka Borgnis-Desbordes, njettiika Fanay ñalnde 16 marsa. Tuubakooɓe Daŋana e wondiiɓe mum en mbeltii heen, ngati kulol fuɗɗinooma naatde ɓe.
Ko ndeen ɓe njaggi Jibi Tokosel Sih, e Kummba Faati yumma mum Aali Yero, e mawniiko debbo, Ayse Faati Joob, ina yahra he duuɓi 35. Kamɓe tato fof ɓe ndummbaa ɗo Daŋana ɗoo, hade maɓɓe joñoyeede to Seeju nder Kasamaas. Ko toon Jibi Tokosel sankii he hitaande 1909 tawi ina yahra he duuɓi 51. Ko ɗoon kadi ɓe njiɗnoo werlaade Aali gila he 1906. Kono he oon tuma ko horeejo Ndar biyeteeɗo Camille Guy salinoo.
Artirde daartol ngol he tuma mum maa wallit wonde jaambuur, kadi maa addu faamaamuya laaɓɗo. Aali Yero Joob ko gorko pellitɗo wonnoo, gaño tigi koloñaal e wondiiɓe mum. Eɗen mbaawi wiyde Aali Yero Joob mawni ko he diine, nder daartol jattinaare naatgol koloñaal nder Fuuta-Tooro. Lislaam ko baafal cokowal corkagol tuubakooɓe nder Tulde-Dimat. Hare jihaadi nde seernaaɓe addii ɓe mo umminnoo, ummini ina heddii he hakkillaaji Fuutaŋkooɓe. Ɓeen ko Alhajji Umar Taal, Ko Diile Faatim Caam, ko Mammadu Lamin Daraame, ko Maba Jakhu Bah, ko Jeeri Joor Ndella Faal. Fanaynaaɓe heewɓe tawtoraama fergo feewde leyɗe Wambarankooɓe nootaade eeraango Sayko Umar, ko heewi heen artaani.
Fanay wonnoo baafal ngal tuubiri yiɗi naatirde haa heɓa Tooro e Laaw. Nde ɓe kuurii he Waalo, ko ina tolnoo he duuɓi 50, Fanay haɗii Farayse naatde Fuuta. Golwole hakkunde maɓɓe 1805, e 1807, e 1849, ina ceedtoo ɗuum. Fanay kadi ko duɗal jaŋde Lislaam, tesketeengal nder Fuuta-Tooro. Ɗum addani wuro ngo wiyeede « Fanay Galle Allah ». No heewɓe he gure Fuuta, Fanaynaaɓe ko añɓe laamu koloñaal. Ko ɗuum addani ɓe yaltinde “fatwa”, harminde naatnugol sukaaɓe Dimatnaaɓe “ekkolaaji” Tuubakooɓe. Oo “fatwa” noon jokkii haa nii leyɗe ɗee keɓi jeytaare mum en. Wonaa añde ganndal, ko salaade njiimaandi koloñaal.
Baɗte he diiwaan Tulde Dimat
Hedde hitaande 1906, ko ndeen laamaandi Muritani sosaa hay so laamorgo mum heddii ko Ndar. Ko ndeen Teekaan waɗaa « kantoŋ », Njaay Aliw Kan waɗaa gardiiɗo « kantoŋ » Teekaan. Jeyanoo he « kantoŋ » Teekaan ko Jolli, Penndaaw, Ñannga Mbut, Gaam, Madiina Fanay, Fanay-Ñakwaar, Canngay, Reski, Daara-Salaam, Daybatta. He nder hitaande 1918, ko ina tolnoo he 683 innama-aadee ina nguurnoo nder « kantoŋ » hee.
Elimaan Mammadu Lih mo Fanay waɗii heen golle potɗe teskeede. O jokkondiri he Njaay Aliw Kan (ina yahra he duuɓi 25), mbele omo lomtoo baaba makko Aliw Kan (mooftoyaaɗo nder Kajoor) he jappeere “kantoŋ” Teekaan. Hay so Elimaan Mammadu Lih woni ko worgo, omo jokkondiri he koreeji makko wonɓe rewo maayo, to Madiina-Fanay e to Fanay-Ñakwaar. Rewo e worgo, laamaaɗi Muritani e Senegaal, ko koreeji, galleeji gooti ngonnoo. Ko Aali Yero Joob ummini koo, ɓe njaggiri ɗum ko no janfa nii: wonaani hay duuɓi ɗiɗi ko ɓe kalfinaa kantoŋaaji ɗii. So Aali fellii Tuubakooɓe, wayi ko no ko kamɓe o felli. Aɗum luulndi aadi Fuutaŋkooɓe, haa teeŋti he “harameeji jeeɗiɗi”. Kanko fof he jotondirde he Elimaan Fanay, e giɗgol makko he Njaay Aliw gila Fanay mawngo haa Ñakwaar, ɓe mbaawataa jaɓde ko Aali waɗi koo.
Wolde Aali Yero Joob ɗaccii baɗte ceedtinɗe he Tulde-Dimat, yanti he caɗeele nderndere diiwaan oo wondunoo to bannge renndo. Tuubakooɓe pawi he maɓɓe kubbal muusngal fawtii he ko ɓe ngaadorinoo yoɓde. Fanay e Teekaan pawaa 500 F (francs he oon tuma). Nde wolde ndee wuli ndee, ɓesngu Daŋana naatti uddii, won heen nii lummbiiɓe tacci maayo, mooloyii bannge laamaandi Muritani. Nde ɓe ngarti, tuubakooɓe pawi he maɓɓe kubbe, cisiri ɓe, waawni ɓe yo ɓe ubbu maayɓe ɓee.
Kantoŋ Dimat-Worgo waɗtaa he kantoŋ Foos Galojina to Waalo. Wayi ko no hokkude mawɗo Waalankooɓe njeenaari sabu golle Samba Yomb Giile Mbooc, nde o yahdi he nantinoowo makko Samba Fay, yeewtide he Aali Yero Joob.
He ndee teeminannde 20siire, leydi Farayse sakkii peeje fof haa welda he seernaaɓe (e laabi mum en). Yoga he seernaaɓe ɓee njaɓii laamu tuubakiri nder Fuuta e Waalo e Jolof, mbele nokkuure ndee ina deeƴa. Gila he seernaaɓe ngenndiyankooɓe ɓennuɓe, Aali Yero Joob ceerno tuugnii, ngam ƴettitde hare feewde he koloñaal. Doole tuubakiri waɗi he ndee hare ina hollita kulol ɓe njogii he ɗee dille salaare, teeŋti tawa wonaa seernaaɓe mawɓe ngardii ɗum. Kono ko ɓe mbiyata «…wileeɓe jeyaaɓe he galleeji tokoosi kadi ɓe keewaani ganndal …».
He ɗii duuɓi, “meer” Fanay ina yuɓɓina hitaande fof “siyaara” to dingiral ɗo hare ndee waɗnoo ɗoo. Ko huunde moƴƴere sabi maa ɗum hollu sukaaɓe men daartol men, daartol goongɗungol ngol. Hannde, janngooɓe nder duɗe toowɗe e wiɗtooɓe hanki men, potii aastaade ubbe daartol men, daartol ngol woɗɓe mbinndani en. Mo tafi hoore mum kala ƴeeŋna mbuure. Mo anndaa to ummii, anndataa to hucci.
Aali Yero Joob rewi ɗoon ko he pele Alhajji Maalik Sih ngam hesɗitinde njurum makko he juulɗo hono makko mo koloñaal tuubakiri waɗi he geƴƴelle. Omo woɗɗi hoomteede. Ko o sukaa dariiɗo darnde mawɗo. Ko o laatiiɗo tigi-rigi, goongɗinɗo ko waɗata koo. So wiyaama ko o keñiiɗo, ina gasa, so nawdaama e cukaagu makko. Miijo Aali Yero Joob wonnoo ko tuubnude hay tuubakooɓe katolik en, adduɓe soɓe dow leydi Fuuta. Darnde makko ina siftina hirjino Alhajji Umar gila he duuɓi, hirjino timmirngo noddude Fuutankooɓe yo per paya fuɗnaange. So heefereeɓe kuuriima he leydi Juulɓe, waɗɗiima juulɓe ferde njalta ndiin leydi.
Kuɗol : Aamadu Malal Gey (amagueye@gmail.com)
Duttore : Ibirahiima A. Caw


text:
Hikka waɗi duuɓi 25 dewondirɗi, hitaande kala ciimtol ngol ina yalta. Teskuya : alaa ɗo njeenaari alaa ! Heddii ko ɓurondira to baange peeje kaɓortorɗe. Ngam ɓetde ndee bonannde e nder leyɗe ɗee, ONG oo rokkat leydi kala toɓɓe, tuggi 0 (ɓurndi luuɓde) haa 100 (ɓurndi moƴƴude). E nder ɗuum, 124 leydi njettaaki toɓɓe 50 nder 100, ɗuum woni hedde tataɓe ɗiɗi (2/3) leyɗe 180 ɓetaaɗe ɗee.
Ɓuri famɗude njeenaari e winndere ndee ko Nuwel Selannde (toɓɓe : 89/100) e Danemark (toɓɓe : 88/100), rewi heen ko Fenlande e Norwees e Suwis (toɓɓe : 85/100). E nder Afrik, ko leyɗe tati fat tacci « leeɓol siraaɗi » ngol, ɗeen ngoni Botswana (34ɓiri, toɓɓe : 61/100), Ruwanndaa (48ɓiri, toɓɓe 55/100) e Namibi (53ɓiri, toɓɓe : 51/100). Muritani men ko 143ɓiri, (toɓɓe : 28/100), Senegaal ko 130ɓiri (toɓɓe : 30/100), Maruk 81ɓiri (toɓɓe : 40/100), Alaseri 112ɓiri (toɓɓe : 33/100), Mali ko 122ɓiri (toɓɓe : 31/100), ɗum woni Muritani heedi laaci leyɗe ɗe heeronidri ɗee kala. E winndere ndee, heedi caggal fof ko Somaali (toɓɓe : 9/100), Sudaan worgo (toɓɓe : 12/100) e Siiri (toɓɓe :14/100) e Afganistaan (toɓɓe : 15/100).
Ko faati e Njeenaari, won ko Ahmedu wul Abdallahi haali heen ko ɓooyaani, o wiyi: “Mi haalaani njeenaari 200 mbuuɗu polisee walla duwaan ƴettata e taksi, wallo e oto jebbitoowo njulaagu, ɗuum wonaa hay huunde, (hay so wonaa huunde moƴƴere ne, wonaa ndiin njeenaari kaalaten), kono ɓe njiyi ɗum ko e ardiiɓe, aɓe nganndi wonde pinal nguyka jawdi laamu ina woodi, pinal welmaa-mbaɗaa dontinoowo jam. Njeenaari mbonndi ndii, mawndi ndii, ina tawaa e leyɗeele aduna ɗee kala. Kono seerndi njeenaaje ɗee, ko e Afrik, aɗa waawi wujjude e waaraade jawdi buur, aɗa waawi buuñeede ngam waɗde ko rewaani laawol, tawa a hulaani hay huunde, alaa ko wontantu maa so wonaa jam. E nder Afrik koko diwtii aada. Mi yiɗaa tooñde leyɗe Afrik fof, miɗo anndi njeenaari alaa to Bowtswana, kaalat-mi ko leyɗeele nganndu-mi ɗee, njeenaari e nguyka e ɗee leyɗe ɗe nganndu-mi, ko wujjooɓe ɓee ina paarnoroo ɗum, ina mbasoroo ƴettii ko njeyaa, ƴettii jawdi yimɓe fof, mbaariima jawdi ɓesngu mum, jawdi miskineeɓe, jawdi rewɓe maayraaɓe e alyatimeeɓe. Haa teeŋti noon kadi, ɓe njogoraani ñaawroyeede, wakroyeede ɗuum, ɓe tuutnoytaake. Ko ɗumɗoo seerndi buuñgol e nder Afrik e buuñgol leyɗe winndere keddiiɗe ɗee. To Amerik, so a jaaggaama heen, ko maa hankadi gasii. To Orop so a jaggaama heen, o fawete kuugal. Ko waɗi noon ? Waɗi noon ko toon, jaayɗe jaambureeje ina ngoodi, jogiiɗe mbaawka wonde jaambureeje, polis maɓɓe ina waɗa golle mum, ina rokkaa mbaawka jaamboriɗde, ñaawoore toon ko jaambureeje, ina njogii mbaawka jaambiriɗde. Ɗum noon, ɗiiɗoo calɗi tati : jaayɗe, polis, ñaawoore. E nder leyɗe diiwaan mo leydi am woni oo, ɗeeɗoo paddooje tati ngoodaani, walla meeɗaa woodde, maa nattii woodde. E nder won e leyɗeele baaragol jawdi buur ko coftal ɓalli, ko fijirde faarnorde : ɗumɗoo ko musiiba bonɗo, sibu ɗum jibinta ko jikkuuji nguyka e mbaaddaagu. Batte majjum haaɗaani tan e jawdi ƴettaama, alaa, batte majjum to bannge cellal, e to bannge jaŋde : hankadi huunde fof wontata ko maa njeenaari jilla heen…”
Ahmedu wul Abdallaahi ko Muritaninaajo, hooreejo fedde toppitiinde ko faati e kisal nder Saahel. O meeɗiino wonde kalifu Njulaagu e jolngo, ammbasadeer to Amerik. Ɓuri maantinde e golle makko ko daawal ngal o gollii e Fedde Ngenndiije to Burunndi 1993 haa 1995 e 1996 haa 2002, o woni jooɗaniiɗo fedde ndee e Afrik hirnaange (2002 haa 2007) e to Somali (2007 haa 2010). O yaltinii e hitaande 2016 ndee ciftore makko : « Plutôt mourir que faillir en avril 2016 » woni (Maayde ɓuri koyeera).
Bookara Aamadu Bah


text:
E nder yontere wootere, hakkunde 15 e 19 desaambar 2014, batuuji ɗiɗi mawɗi jowitiiɗi e kisal njooɗiima to Ndakaaru e Nuwaasoot. Jooɗinoo to Ndakaaru, tuggi 15 haa 17/12/2014 ko batu inniraangu « Forum international de Dakar » (Batu hakkunde leyɗe Ndakaaru). Ndee woni joɗnde maggu adannde.
Fotde 350 neɗɗo ummoriiɓe e leyɗe 40, tawtoraama. Fuɗɗi miijo ngoo ko Farayse e Senegaal. Hitaande kala e ngu foti jooɗaade ngam yuurnitaade geɗe kisal e nder Afrik ngam wallitde « cosgu pinal kisal e nder Afrik ». Jooɗinoo e Nuwaasoot ko batu « G5 du Sahel » (Goomu njoyo Saahal : « G5 Saahal »). Ngalɗoo dental denndinngal Muritani, Mali, Burkinaa, Caad e Niiseer, sosaa ko ñalnde 16 feebariyee 2014 to Nuwaasoot ngam yuɓɓinde e rewindaade golle e dawruɗi kisal leyɗe jeyaaɗe heen ɗee. Ardii ngal ko Muhammed Abdel Asiis, hooreejo leydi Muritani. Hello3
Ko ɓuri teskinde e joɗnde Ndakaaru ndee, gaa gaa keewgol tawtoraaɓe ɓee, ko haala kaalaaka heen ñalnde uddugol ndee. Ɗo yahanoo artaa fof, ko haala Libi e ownooɓe ɓuri fooɗtude hakkillaaji hooreeɓe leyɗe ɗee. Jaabondiral waɗii heen boom, tee joopaa heen ko “Alliance Atlantique”, hono OTAN (Kaɓɓondiral Atalantik), haa arti noon e leydi Farayse. Teskaama boom, nde Libi innaa fof, yeeso Jean-Yves Le Drian, kalifu Ndeenka leydi Farayse artat. Yeru nde Muhammed Wul Abdel Asiis wasiytoo « reentaade soodtude ndimaagu dahaaɓe hoto semmbinde ownugol ».
Huunde e konnguɗi ɓurɗi maantinde
Seek Tijjaan Gaajo : « Dille ceɓɓitiiɗe ina ɓeydoo ñalnde kala heewde e Afrik. Kono yimɓe mbaawaa haɓde e majje so njiytaani dame goodɗe e nder renndo ɗo ɗe corkortoo ɗoo… »
Idris Debi, hooreejo Caad : « Ownugol ko musiiba mo alaa mbaadi, alaa leydi, tee wuuri ko e jiyle ɗe cellaani ».
Ɗiiɗoo konngi ina ceedtoo wonde gooto fof yaltinii toon ko wonnoo e ɓernde mum. Hooreeɓe leyɗe Afrik tawaaɓe ɓee eeriima Farayse, ɗaɓɓiri ɗum nde ƴeewtotoo hafeere Libi.
Ibraahiim Buubakar Koytaa wiyi : « Tawtoregol amen, minen malinaaɓe, ina seedtoo ngonka amen hannde, walla ko min njogornoo wonde so tawii François Hollande fellitaano, duuɓi ɗiɗi jooni, arde faabaade min. Deeƴre waawaa aaɓnaade ɗoon ɗo gagga worgo-Libi ñawndaaka ».
Makki Sal : « Eɗen cunii hannde e ko golle puɗɗanooɗe Libi ɗee timminaaka tawo. Ina waɗɗii fuɗɗinooɓe golle ɗee wallude min timminde ɗe. Eɗen poti waɗtude heen kadi batte ummoriiɗe Misra, rewrude e Frères musulmans en, ardooɓe cente-cente, ina naata e leydi hee, kam e njulaagu petroŋ ngu dartaaki ngu ɓe keɓirta kaalis coodirteeɗo njogitaaje. Ɗum noon, woni ɗoon ko wufdu musiiba wonande nokku Saahal oo, fotndu toppiteede no haanirta nii ».
Idris Debi ƴettiti haala Makki, jokki heen « Alaa Makki, tuubakooɓe e OTAN timminii kay golle mum en to Libi, sibu wonnoo faandaare maɓɓe ko warde Kaddaafi, tee ɓe mbarii mo ! Kono ɓe mbarii mo tan, ɓe toppitaaki no leydi ndii feewiri ». O jokki « Wonaa enen njogii safaara caɗeele gonɗe Libi ɗee, jogii coktirɗe e safaara ɗeen caɗeele ko OTAN, fotɓe firtude ownooɓe ɓee, no ɓe pirtiri Kaddaafi nii ». Caggal ɗuum, o jaggi e juuɗe Jean-Yves Le Drian e wiyi ɗum « Kalifu tedduɗo, aɗa yaafoo mi e ɗii goongaaji, kono, ko musiɗɓe amen hirnaangenaaɓe (tuubakooɓe) tigi poti safrude uure Libi ndee ». Oon jaabii mo : « Eey, ko goonga gagga Libi ina woodi, ina jojji winndere ndee kala toppitoo ɗum ».
Ko ɗum tagi Makki wiyde nde tonngata haala kaa ndee : « Ɗemɗe ɗaccitaama hannde, ndokkondiren kadi aadi ɗoo e hitaande, so Alla jaɓii ! »
Haala Libi kaa noon, wonaa Foroom Ndakaaru tan haali ɗum, sibu hay batu G5 Saahal njooɗinoongu Nuwaasoot ko kaan haala ɓuri teeŋtinde, sibu ɓe mbaɗii noddaango feewde e Goomu Kisal Fedde Ngenndiije Dentuɗe, ɓe ɗaɓɓiri ɗum nde heblata konu ngam yahde Libi safroyde jiiɓru wonndu toon nduu.
Muttaar


text:
Ardiido Lesdi Naajeeriya Muhammadu Buhari wadani darectaajo mawdoojo mo hakkilanta shaanu kubbirle yiite lamtarkiye nga Niger Delta Power Holding Company (NDPHC), Engineer Ifeoluwa Olusola Oyedele, bee hebuki nasaraaku haatimmeere manoore dow ko laarani “Voice Achievers African Man of the Year.”
Nder jawaabu Ardiido on mo hakkilanta shaanu sankitol kubaruuji maako, Femi Adesina wi: “ Buhari mani tiinaaje Oyedele sanne bee wadduki jahargal yeeso haa Lesdi Naajeeriya hedi shaanu kubbirle yiite lamtarkiye ko hawti bee wallinde bamtuki daraja jam’iyawa APC.
“Kadima Buhari mani kawtal be hakkilanta taskaramka be subtuki Oyedele laata gooto nder wadoobe foondo ngon ko wada haa Lesdi Gambia, dow ko huusitani ko wallata Lesde Africa.’’
Haaragare Ardiido Buhari yejjitay tana maako Ardiido Lesdi Gambia Adama Barrow bee tiinaaje mabbe dow taskaramka.
SADIQ ALFA


text:
3
Fii Artugol Almasiihu on
1 Awa e hino ɓatakuru ɗimmuru ndu mi windani on ndun, yo yiɓɓe. E nder majji ɗi ɗiɗii non, mi windiranii on ɗi fii andintingol on, walla on heɓon miijooji laaɓuɗi, 2 fii no anditiron konguɗi ɗi annabaaɓe laaɓuɓe ɓen *hiitinoo ɗin, e yamiroore Joomi on e Dandoowo en on, nden nde sahaabaaɓe ɓen hewtini on.
3 Ko adii kon, andee wonde ka ɲalaaɗe sakkitore, yawitiiɓe aroyay heewuɓe jalnori, wuuriroyayɓe himmeeji maɓɓe ɗin, 4 hara hiɓe wi'oya: «Ko honto ardu makko fodanoondu ndun woni? Ko fii gila baabiraaɓe ɓen maayi, fow no wa'i wano wa'unoo non gila aduna on fuɗɗii.» 5 Kono ɓe tewi ɓe yejjiti wonde, ko daaluyee Alla on waɗi si kammuuli ɗin e leydi ndin woodiranoo, leydi ndin suutaa e ndiyan, ndi moƴƴiniraa ndiyan. 6 Ko ndiyan kadi aduna feƴƴunooɗo on muliraa ndiyan waamere. 7 Kono ko on daaluyee Alla kadi waɗi si kammuuli fewndiiɗi ɗin e aduna fewndiiɗo on maranaa yiite ngen ɲande ɓe rewataa Alla ɓen ɲaawetee halkee.
8 Kono no woodi toɓɓere nde on haanaa yejjitude, yo yiɓɓe: ɲallal gootal ka Joomiraaɗo on ko wa duuɓi wuluure, awa kadi duuɓi wuluure ko wa ɲallal gootal. 9 Awa Joomiraaɗo on alaa nennude hunnugol fodaari makko ndin, wano woɓɓe miijori non. Kono ka liddu ɗun, o muɲɲani on tun, ko fii o yiɗaa hay gooto hayra. Kono ko o yiɗi, ko yo fow aru e tuubuubuyee.
10 Awa, ɲalaande Joomi on arday wa ngujjo. Nden ɲande non kammuuli ɗin muliray hito uuyungo, piiji oo aduna sunnee mula, leydi ndin kadi e kuuɗe ko ndi wondi kon feɲɲinee. 11 Ɓay ɗun fow non no e laawol mulirgol nii, haray pellet hiɗon haani wuurirde laaɓal e no Alla faaliraa non. 12 Awa e nder ko habbiɗon ardu ɲalaande Alla nden kon, etee fii no ɗun yaawira, ɗun ko ka kammuuli ɗin mulirta yiite ɗon, e ka piiji oo aduna taayirta nguleendi yiite ɗon. 13 Kono enen hiɗen habbii fodaari Alla ndin, ɗun ko kammu hesu e leydi heyri ka peewal ngal hoɗoyta ɗon.
14 Ko ɗun waɗi, yo yiɓɓe, e nder nden habbannde, etee fii, nde o aroyi, no o tawira on e nder ɓuttu, hara on aldaa e waadere, on aldaa e ella. 15 Jogoree muɲal Joomiraaɗo men on wa kisiyee, wano Puulusa, oo musiɗɗo men yiɗaaɗo, windirani on non kaɲun kadi, tippude e faamu ngu o yeɗaa ngun. 16 Ko ɗun o woni waɗude e ɓataake ɗen fow, ka o wowli fii ɗin piiji ɗon, e ka windanɗe mettuɗe faamude ɗen woni ɗon, ɗe tawata yimɓe ɓe faamaa ɓen e ɓe tabitaa ɓen ɓoylii noone on, wano ɓe waɗiri non e ko heddii e bindi ɗin kon, fii hayrannde maɓɓe kamɓe tigi.
17 Onon non, yo yiɓɓe, ɓay on hajaama, reenee fii wota on selu jokkon ɗayni ɓe ɗoftaaki yamirooje Alla ɗen, haa ka yoolon tabital mon ngal. 18 Awa ɓeydee yaarude yeeso e nder moƴƴere nden e andugol Joomi men on, on Dandoowo, ɗun ko Iisaa Almasiihu on, on mo mangural wonani jooni e haa poomaa. Aamiina!


text:
Nduu suudu ɗaaniiɓe ɓe kaarataa ɗoyngol, eɓe nduwoo eɓe nduwanee jamma e ňalawma kono ɗuum haɗaani eɓe nduppiree jamma e ňalawma, duwanteeɓe kaɓoytaake, duwotooɓe kajoytaako, kala mo bone yottaaki tan tinaani ellee ɓanndu wonaa wooturu.
Warooɓe duppooɓe kadi taƳta leyɗe goɗɗe ngadda safre fuunti ňaama dola wonta ɗo wonnoo, yimɓe catoo ɗum en no marsandiis keso juppaaɗo e luumo, laamu hajotaako waɗataa jarlibo so goonga yaajna ganndal fooɗa huutoroo, renndo na dudnoyee tan so wonaa ňande haaju daňaa siftortaake e kala fannu fof noon.
Bone ňaamira leňol baŋ-yoo-baŋ hiwooɓe ndoƳataa hiirde haa colli njofoyaa miijaaka.
Ko reɓata ko mi anndaa ko ko waamata ko, maa ɗum yaroy maayo lamɗam so dartaaki – dartinaaka, tee so reenaaki so woowii dartotaako tee dartin’de ne newotaako.
Tee raaɓo-raaɓo so yolii heen haawnotaako.
Ɗee dente ɗe hay gooto soowtataa inɗe so ɓe nanndii e ɗii laamuuji ɗaaniiɗi walla hay so pinɗi ne kaɓataa so wonaa e jiɗɗo laamaade hono ɗum.
Hilifaaɓe men yo kaal daaɗe dowu-dowu e ɗemɗe naneteeɗe, haa weli aduna o metti ɗum nana daaɗe maɓɓe.
Maa leňi goɗɗi piyir leňol maɓɓe cabbi , piyra leňol maɓɓe hay politik haa ɗaata, ɓe mbaɗa ginol e hinere laamu eɓe njusa eɓe njusta.
So duwawuuji men ɗii keddiima tan e ňuumbaali njahdaani e daaɗe naneteeɗe, duwanteeɓe ɓe maa mbare haa laaɓa e aduna he, heddiiɓe ɓe ngujoo ndoondi nanndinoori e woɗɓe mbela maa ndaɗ.
Laamuuji kaaldataa ko yowitii e ɗee baɗe pawaaɗe e leňol – hilifasɓe leňol renndinooɓe ujune yimɓe ɓooɗa laamɗo e reenooɓe mum horfinoo e yeeso mum, ɓeen hilifaaɓe haala heɗee – heɗanee, nanee – nananee kaalataa kaalantaa laamu, ellee alaa ko kewi, cikkataa ko won diwtuɓe haalde geɗe renndo.
Kala ganndo yo anndu gooto fof ko gaynaako e sawru ndu Allah toowɗo tedduɗo o totti ɗum ndu
Hannde laamɓe tuubakooɓe e hilifaaɓe mum en nani paɗɗoo na pekkora ko kewi ikren ko sabu tuubakaagu mum en.
Pewje fof doole fof, hay tuute maɓɓe korii e haalde baɗɗii ma.
Enen noon eɗen nduppee e nder cuuɗii ɗoo mali tan, hay gooto haalataa e hakke tolno mum, so neɗɗel goote yaltii e daarolgal telefoŋ daňii ko o haali e won, leňol fof wonta ňaaki doma e makko, ina piɗa, aahaa kay ɗuum na jari kono noon leňol jibinngol gooto fof e leňol ngol nani nduppee na ndahee hurum mum en ina ňoortee, ɗuum ko jeyaaɗo e leňol ngol fof waɗaa ɗum.
Duppeteeɓe jamma e ňalawma ɓe, ɓeen muusu fawtiimsa ɗum, muusu nguu hedditii ko e wuurɓe caggal maɓɓe ɓe, ɓe ɗuum kewi e yeeso(nguurndam) mum en.
Leňol na wuura tan e duwanaade waraaɓe e widiyooji jahooji na ngarta.
Idrissa KAH


text:
Dakar: weño ne'ooɓe daabeeji waɗii Gejewaay to Estaade Aamadu BARI
Saakitaama ñannde :
Weño (fuwaar) ne'ugol daabeeji e nder seraari Senegaal laatinaama gila 6 haa 15 lewru 6ɓuru to estaade Aamadu BARI Gejawaay. Ko yuɓɓini ngol koolol nayaɓol ko falnde ne'ooɓe seraari. Ko heewi e ne'ooɓe e jooma dinngiraaji arno tawtoraa ngoo weño. Baali, na'i, be'i hay ndiwri no jeya e ko addaa e oo fuwaar. Faandaare ngoo weño ko fottindingol gollooɓe e ɗen baŋŋe, duusaɓe ngam ɓe waawa ɓamtaade. Jantoore Omaar Mammadu Sow


text:
YAAFAGOL : E ndee Nyanlaande 20 Août 2018, Tierno Siradiou Bah hooti saare goonga, firdawsi naatii (Diantoore Saajo Bah)
« O HOLLII EN PEHE, TAAƓA, E HAƓƓIL KO YONNITOREN ADUNA. YO ALLAAHU YARLO MO, YAAFOO, OKKA MO MALEEDE NYANDE IMMITAL. »
Porofesoor Tierno Siradiou Bah ko ndaygu. Taariikayanke, ɗemɗiyanke, antropolojiyanke, Alla muuyii o gollanii neɗɗanke, o accii ɓaawo makko golle moƴƴuɗe ɗe mulataa haa poomaa. O aynii kadi golle moƴƴe ɗe adinooɓe mo accani neɗɗanke, goɗɗe e majje heɓii duuɓi teemeɗɗe.
Ko e hitaande 1997 o sinci WebAfriqa. Ngal portal non no mofti binndanɗe e nate kelɗuɗe, dokimanji odiyooji e widiyooji ƴellitiiɗi, ɗum fow ko ko suɓaa suutaa e ruttorɗe jeyaaɗe e ɓurɗe hoolnaade, siiwaaɗe sintinaa si saakitaa, saraa. Miijooji moƴƴuɗi e keɓe (data) tabituɗe moƴƴuɗe, e duɗe jannde e gannde toowɗe… ko e ɗum golle makko tuugii.
Portal ngal no mofti ko heewi, no jeyaa heen WebPulaaku, WebMande, WebGuinee, WebFuuta, Camp Boiro Memorial, BlogGuinee, Semantic Africa, Semantic Vocab Africa, WebAfriqa ekn.
Alla Laamɗo on nodditii Cernoojo on saare goonga, o faatike (sankiima) Amerik ñannde 20 nduu lewru Juko, 2018, o belnaama Afrik, Gine, Fuuta Jaloo, Labe ka berɗe Dombihun hanki ñannde 28 Juko, 2018. Yo Alla Hinno mo yaafoo, yawtana en. Yo Alla lomtinan en sifa makko haa heewa, liiba. Yo Alla wallu en aynude moƴƴe makko naɓira ɗe yeeso haa poomaa. Aamiina.
Ndaygu Fooynii (Jalbinii) Hootii ko yimre yuɓɓaande hanki jemma, ko woyrude Kotoo Cerno Siraajo Bah, faatorɗo ko ɓadii duuɓi 70.
NDAYGU FOOYNII HOOTII
Gila mi anndi a hootii
Fii maa siŋorii wa kootii
E ɓernde iwataa si weetii
Ɗum mi woondii mi woowtii
Amkullel nde yahi o lomtii
Ganndo roni ganndo jikke ɓeydii
Kaliifu Alla on no hulnii
Jooni non ko hommbo ronndii
Ko Geno anndi ko wirnii
Pellet Geno On no haawnii
Ceerno Ndaygu nootii no yooɓii
Moƴƴe makko heƴataa e deftii
Adunaaru ndun fow ɗe yottii
Dame ɗuuɗɗe Ceerno on soktii
Yiɗuɓe goonga ɓen hino seedii
3. Si goongawii mawnirii wa pellii
Ceerno winnda saaka ngii feeñii
Ceerno Ndaygu yankinii no muññii
Hollitaaki golle mum no hoolnii
Moƴƴo golli moƴƴuɗe si fooftii
Danndoyen ɗe poomaa no waɗɗii
Siftoren kala ko sooraa wonkii
Jebbilanto maayde nden nde hewtii
4. Alla Jooma lomtin Ndaygu fooynii
Ɓeydu heewa Alla mari jeynii
Aannde amen hino saɗti saafii
Maale Maaɗa baŋ-woo-baŋ no juurii
Yurmeende Maaɗa nden no wiiwii
Ceerno Siraajo Bah Ndaygu hootii
Moƴƴe makko aynugol no toɗɗii
Fow yo immo gollidal mallii
5. Jannginen ɓiɓɓe men no tonngii
Ceerno Ndaygu du’anoɗen mo jaabii
Yo Alla Jooma yoɓite O toowii
Yenaande maa Dombihun no hentii
Nakiiri en kadi hino weltii
Juuɗe maɓɓe moƴƴe no fontii
Jaɓɓagol ma wi’ugol Ko Toolii
Weernugol ma Firdaw si hewtii
Kɗl: Saajo Bah,
London 28/08/2018


text:
Siin ina heɓtini 56 leñol nder leydi ndii (leƴƴi keertinɗi to bannge pinal). Ina winndaa e doosɗe leydi ndii wonde « leƴƴi ɗii kala poti baɗɗiiɗe e hakkeeji ».
Siin ina heɓtini 56 leñol nder leydi ndii (leƴƴi keertinɗi to bannge pinal). Ina winndaa e doosɗe leydi ndii wonde « leƴƴi ɗii kala poti baɗɗiiɗe e hakkeeji ».
Leñol Han ngol ɓuri heewde to woɗɗi sibu ko ngol 92% (cappaɓe jeenay). Kanngol ne ngol renndini ko yimɓe ɓe pinal mum en walla ɗemɗe mum en ɓadtondiri (celluka e binndol). Yeru, won hiiseteeɓe e leñol Han en, tawi njiidaa ɗemɗe : ina waɗi heen haalooɓe Manndareere (Mandarin), Hakkeere (Hakka) walla Kantoneere (Canton), walla Sangareere (Shanghai), tee heen sahaaji, eɗe ceerti no feewi. Kono tan, ko ɓuri heewde e sinuwaa en, fotde 800 miliyoŋ, ina kaala Manndareere (ɗemngal gadanal walla ɗiɗmal).
Leƴƴi pamari jiytiniiɗi toon, ɗi laamu heɓtini ko 55 leñol. Yimɓe majji, fawaade e hiisa baɗaaɗo e hitaande 2008, ina ngonoya 100 miliyoŋ aadee. Ko leƴƴi ɗi njeyaaka e Han en, jogiiɗi ɗemɗe goɗɗe walla pine goɗɗe. Kuulal 4 doosɗe leydi ndii wiyi : « Denndaangal yimɓe leƴƴi leydi ndii ina mbellitaa e huutoraade e ƴellitde ɗemɗe kaalata ɗee, mbinndata ɗee, kam e hisnude walla waylude aadaaji mum en e donaaɗi mum en ». Kuulal 23 jowitiingal e wellitaare diiwanuuji leƴƴi wiyi « E nder diiwanuuji bellitaaɗi ɗii, so sosiyateeji walla gollinooɓe ina ƴetta jagge e ubriyeeji, ɓe poti idoraade tawo ko yimɓe leƴƴi pamari ɗii… ». Kuule goɗɗe baaɗe noon ina ngoodi, ɓurnanooje yimɓe leƴƴi pamari ɗii e nder diiwanuuji mum en. Kono ɗuum haɗaani huunde e leƴƴi woytaade ɓiɗteede, yeru Tibetnaaɓe, yahɓe haa cosi guwarnama caggal leydi, mo leyɗe hirnaange mbammbi.
Siin to bannge faggudu
E ko ɓuri heewde e teeminanɗe 20 cakkitiiɗe ɗee, ina hiisaa ko Siin woni leydi ɓurndi doolnude to bannge faggudu. Ɗuum, ko haa yettii waklitere mbaylaandi e teeminannde 18ɓiire. E hitaande 2010, Siin woni leydi ɗiɗmiri to bannge faggudu; e darorɗe 2014, ina hiisee ko Siin woni leydi ɓurndi doolnude to bannge faggudu so tuugnaama e ciimtol FMI waɗnoo e oktoobar 2014.
Ɓuri teeŋtude e geɗe ƴellitooje leydi ndii, ko njulaagu ndi waɗdata e Orop e Amerik e Hong-Kong e Japon. Ndi ɓuri waawde yeeyde ko bagi e comci, e masiŋaaji ndema e « ɓiɗɓe tekke » (jouets) e ordinateeruuji tokoosi (55% ko yeeyetee e winndere ndee), e teleeji e masiŋaaji guppol (30%)…
To bannge karallaagal, Siin woni leydi tataɓiri caggal Dowlaaji dentuɗi Amerik e Riisi, neldundi neɗɗo nder weeyo tawi ko e doole mum oole.
To bannge jotondire e leyɗe goɗɗe, Siin ina jokkondiri e leyɗe keewɗe e sarɗi ɗeen ina keɓtina ko Siin gooto woodi (Taywaan ko diiwaan 23ɓo Siin). Leyɗe hirnaange ina kiisii ndeen hettere no dowla demokaraasi, galɗuɗo, hooreejo to bannge mbaylaandi geɗe informatik.
Siin na jokkondiri no feewi e Japon ; isinaaji Japon ina keewi nder Siin, hay so tawii noon, haa hannde Japon jaɓaani heɓtinde bonanndeeji konu waɗnoo e leydi hee e nder feccere arwaniire teeminannde 20. Siinnaaɓe njejjitaani njanguuji konuuji Orop e leydi hee, oon Orop dahɗo, heli yoga e galleeji laamotooɗi. Ɓe njiyretee ko no bonnooɓe ɓe kormaaki geɗe pinal.
Siin ina jokkondiri no feewi e Afrik gila ko ɓooyi. Hannde ko ndi tataɓiri to bannge gostondire Afirik jogodii e leyɗe goɗɗe.
Jotondiral hakkunde Siin e Amerik Obama, ko kaawningal. Amerik ɓuri ɓallondirde ko e Taywan, kono ina heewi ko julodtoo e Siin. E wolde Koree (1953-53), seneraal MacArthur yahii haa ɗaɓɓi yamiroore werlaade e gure Siin fotde 50 bommbo nikleyeer, kono persidaa Truman salii, itti mo. Sahaa sahaa fof leyɗe ɗiɗi ɗee ina pelɓondira, kono ɗuum addanaani Amerik jaggirde Siin no gaño. Amerik jaggiri Siin ko no gollodiiɗo garwaniijo to bannge faggudu. Ko toon yoga e geɗe Wal-Mart e HP e Apple peewnetee walla kebbitintee.
Dewe ɓurɗe maantinde e Siin ko diine Budaa e diine Lislaam e diine Kerecee.
Bookara Aamadu Bah


text:
Duuɓi 60 ko yaltaa e margal kaa wonaa njeyetaare,
En njaltii e margal junngo kaa en njaltaani e margal hakkille
En njaltii e margal ɓanndu kaa en njaltaani e margal ɓerɗe
En njaltii e margal doole kaa en njaltaani e margal feere:
Duuɓi 60 ko jeytaare dañaa
ndennka Alaa
Duuɓi 60 jeytaare
cellal Alaa (walla)
Duuɓi 60 jeytaare laawi lobbi ngalaa.
Duuɓi 60 jeytaare
kawal waawaka dañeede e hakkunde ɓesngu afriknaaɓe.
Duuɓi 60 jeytaare
Hare leññi ina jokki hakkunde leññi afrik
Duuɓi 60 jeytaare afrik hay jooni waawa rennde hoore-mum.
Duuɓi 60 jeytaare
Keɓol
Golle e juuɗe ɓesngu afriknaaɓe weeɓa.
Duuɓi 60 jeytaare afrik hay jooni ina e garbuyaangal e nder adunaaru.
Duuɓi 60 jeytaare ko’en pewjannteeɓe
En mbaawa fewjannde ko’e men.
Duuɓi 60 jeytaare
Ko’en jeyaaɓe alaa ko njeyɗen.
Duuɓi 60 jeytaare
Ko’en reneteeɓe alaa ko ndennɗen.
Duuɓi 60 jeytaare
Ko’en waleteeɓe
?
Holko njeyetaare men Nafi?
Oko Iisa Kulubali lollirɗo
suudu baabayaŋke
Gaynaako Suudu Baaba